
Pròleg 



A 

K~ ^L rribem al 3r certamen de contes antiautoritaris amb el conse- 
^W ^ qüent recull de contes autoeditat, demostrant un cop més que 
som capaces d'explotar la nostra creativitat al marge dels estímuls eco- 
nòmics. En aquest certamen no s'hi participa per l'afany de competiti- 
vitat i guanyar un premi o prestigi, o encara menys per satisfer l'afany 
de popularitat; els motius que empenyen a participar-hi probablement 
tinguin més a veure amb el goig de difondre idees i seguir construint 
aquest imaginari col•lectiu antiautoritari. 
I perquè antiautoritari? Fins quan haurem de ser anti, anti, anti...? 



Vet-ho aquí que hi ha un noi que viu en un món de gasolineres i fàbriques 
anomenat capitalisme. Ell s'anomena a si mateix anticapitalista, i és cert: 
si mires als seus ulls, hi veuràs anticapitalisme. Hi veuràs: antihomes i an- 
tidones, agafant antibusos que passen peh antic arrers per anar a treballar 
a les antifàbriques. Antiavions omplen el cel, antiherois prenen antidepres- 
sius i sota eh seus braços antitranspirant; tota forma de vida és antibiòtica. 
Antifeixistes van peh carrers cap al tard, anticipant problemes. Antiauto- 
ritaris combaten antiavalots en una manifestació antiguerra a favor de la 
lluita anti- imperialista i antiestatista. 

Però la fi de l'antic ordre significarà la fi de l'antiga oposició. 



Negres Tempestes, abril de 2009 






Ceguera.. 



Des de xicoteta t'han ensenyat allò que està bé; t'han dit què és el 
que no has de fer. Com has de comportar-te, com has de vestir, 
què és el que has de dir i com has de pensar. T'han donat les instrucci- 
ons, la recepta per a viure. 

Ta mare, el teu germà, la televisió, la veïna, l'oncle Joan, la tia Merce- 
des, la iaia, la ràdio, la mestra, la teua cosina, el periòdic, el jefe, ton 
pare, el psicòleg... 

Un dia et despertaràs presa de la tristesa, sense cap motiu aparent; i no 
esbrinaràs el perquè aquell malestar, aquella feblesa, aquella impotèn- 
cia. Fruit de tot allò que t'han estat negant, del no poder créixer, del no 
poder avançar. 

I no comprendre què et passa, no saber el que sents. Estar perduda i 
no entendre. 

El desconeixement que t'han consentit i la inconsciència provocada. El 
saber que no saps res. I descobrir el teu engany: la impossibilitat de ser 
lliure. El no pensar. 

A la fi t'alçaràs, i deixaràs aquest malson. Et caurà la vena dels ulls i et 
lliuraràs de les corretges que et subjecten, de les mans que t'ofeguen. 
Fugiràs dels ulls que et vigilen. I ho aconseguiràs. 

A la fi, seràs lliure. 



Estrambòtika, des de l'horta Closkera i Subversiva. 



El Somiador 

^L^ i na nit el somiador va somiar que la guerra acabava, i a 1 alba 
^^^^ va esclatar la pau. Els canons van callar, van sonar tambors de 
festa i les campanes ho van proclamar als quatre vents. 

Aquell dia el Sol semblava brillar més, com si no s'hagués d'amagar, 
però com cada vesprada va acabar caient. I, amb la nit, el somiador va 
tornar a dormir. 

Va somiar llavors que la fam desapareixia i l'endemà tot el món va 
poder menjar. 

Al migdia les llegendes sobre el somiador van començar a córrer i a 
mitja tarda circulaven d 'esclaus a serfs, de serfs a cavallers, de cavallers a 
nobles i d'aquests al rei, que amb les últimes llums del dia va fer portar 
el somiador al seu castell. 

Un cop va haver arribat a palau, el somiador va ser informat de les 
intencions del rei. Coneixedor dels poders del somiador, el monarca 
pretenia aconseguir que aquest somiés per a ell. 

El rei era feliç amb la fi de la guerra, però no del tot, ja que, tot i ser 
cert que els homes i les dones havien deixat de morir i podien tornar 
a treballar per a ell, allò s'havia produït sense la seva victòria i sense la 
consegüent glòria. Volia que el somiador somiés que ell dominava, sen- 
se guerres, això sí, els seus antics enemics, imposant la seva supremacia 
sobre la resta de pobles. 

Quan la Lluna va començar el seu passeig pel cel, els savis van comen- 
çar a estudiar el somiador, comptant les seves pulsacions i les seves 
respiracions, escrutant l'iris dels seus ulls, fent-li mirar taques de colors 
i omplint-li el cos de cables i ventoses de formes i grandàries diverses. 



Després van encendre una màquina que reproduïa la veu del rei repe- 
tint una vegada i una altra la narració dels somnis que aquest desitjava 
per a la nit del somiador, a manera de cançó de bressol. 

Irremeiablement, cansat de tants experiments, els seus ulls es van tancar 
i el somiador es va adormir. 

El somiador va somiar que els homes mai no tornarien a ser esclaus i 
es va despertar al matí amb els crits de fúria del rei. L'esclavitud havia 
desaparegut de la Terra. 

Quan el monarca va preguntar-li el perquè, el somiador només va res- 
pondre que ell no podia controlar els seus somnis. Així doncs, el mo- 
narca va cridar els més savis de tots els racons del país. Volia aconseguir 
controlar els somnis del somiador per dominar el món però, al mateix 
temps, temia que algun dia aquests somnis li fessin perdre el poder. 

Els savis es van reunir i van començar a debatre aquella situació davant 
dels ulls d'un pobre somiador impassible. Uns quants eren partidaris 
d'intentar utilitzar-lo una vegada més; altres, una minoria, en canvi, 
pretenien deixar-lo en llibertat. Fins i tot algun d'ells, davant l'esglai 
del somiador, va proposar-ne l'execució. Això, però, va ser desestimat 
de seguida: ningú no volia perdre una arma tan poderosa. 

Ja amb el somiador més tranquil, el debat es va perllongar durant hores 
i hores, fins que, sense que ningú se n'adonés, el somiador va fer una 
simple becaina. Tres segons de son van ser suficients per fer desaparèi- 
xer les presons. 

El rei i els seus savis es van esgarrifar i van acordar per unanimitat que 
el somiador no podria tornar a dormir mai més. 

El van portar a una sala blanca on brillava una llum potent i on un pa- 
rell de guardes el vigilaven constantment. El somiador no podia dormir, 
i si els guardes veien flaquejar les seves parpelles, el sotmetien a dutxes 
d'aigua freda, descàrregues elèctriques o li subministraven injeccions, 
depenent del que el savi de torn cregués més eficaç. 

Van passar hores i hores sense més horitzó que aquella paret i sense 
més Sol que aquella bombeta. Trist, sol, adolorit i turmentat, amb la 



seva existència penjant d'un dèbil fil, que els guardes tampoc deixaven 
trencar, i sense res a fer — va pensar el somiador. Va pensar durant hores, 
buscant al seu interior portes que ell no conegués. I, pensant, pensant, 
va aprendre la manera de somiar sense dormir. 

Un segon més tard van desaparèixer la bombeta, la blanca paret, el 
rei, els guardians i els savis. I el somiador va endinsar-se en un llarg i 
profitós somni. 



Agus Giralt 

Un conte 



u 



n home vell ja proper a la mort va anar a veure a Bakunin per 
preguntar-li: 



-Home savi, diga'm quina es la diferència entre l'anarquia i la societat 
que sofrim en els nostres dies. 

-Veig una muntanya d'arròs fumejant i saborós, i al voltant una munió 
d'afamats. Les seves forquilles són més llargues que els seus braços, així 
que quan prenen el menjar, no poden portar-se'l a la boca i són vícti- 
mes de la frustració i el sofriment, morint a la fi. Així és la societat en 
els nostres dies- va contestar Bakunin. 

- I l'anarquia? — va tornar a preguntar el vell 

- Veig una muntanya d'arròs fumejant i saborós, i al voltant una genta- 
da alegre. Les seves forquilles són més llargues que els seus braços, però 
han decidit, en agafar el menjar, donar-se'l els uns als altres. Això és 
l'anarauia! 



Radio Das 

Tres, tretze o bé vint-i-tres 



— No creus en cap número? 

—No. 

— Llavors... 

— Per mi no és cap cosa de l'altre món. 

— Què vols dir... 

— Això exactament, el que t'estic dient. 

— Haurem de fer alguna cosa 

— Es possible... 

Simplement eren dues persones que mútuament s'anaven dient coses 
contràries, però que no portaven enlloc i que a més a més eren amics 
des de sempre. Però aviat se situarien en el camí de la imaginació. Un 
era alt com un Sant Pau i l'altre més esquifit ja no podia ser, però feia 
molts anys que intercanviaven opinions, sempre de sentits enfrontats. 
Semblava que amb els mots volguessin jugar al joc dels disbarats... 
d'una manera com ho han fet tots els temps els artistes que fugen de la 
realitat per endinsar-se en un món tan terriblement personal com és el 
joc de l'abstracció. Però aquell dia concret, per molt que fos la trobada 
número mil, s'esdevindria un fet extraordinari: voldria capbussar-se un 
dins de l'ànima de l'altre amb la simple excusa de dir-se històries for- 
tament xocants. Diuen que en aquest tema rau fins i tot una colla de 
sensibilitats no explicades mai del tot. 



— Saps? 
—Què? 

— No res 

— Llavors... 

— T'hauré d'explicar un conte que és possible que sigui llarg... 

— No estic per romanços... 

— Però hauràs d'escoltar perquè es tracta d'una noia que tenia un cul 
prominent... 

— Ja fuges d'estudi... 

— Anem pel joc dels disbarats. 

Eren en el lloc de sempre: una habitació molt petita, però suficient pel 
que hi feien, que no era una gran cosa, una simple conversa. 

— Et dic que et vull explicar una història... 

— Sóc tot orelles, encara que estigui tocat pel temps que sempre passa 
encara que no vulguem; segons quins sorolls ja no els sento, però t'es- 
coltaré amb atenció. 

— Vet aquí la meva història que no tracta de cap romanç, és a dir, que 
no tracta d'amor ni tampoc d'odi. 

— Llavors en què quedem? 

— Tu escolta i quedaràs com qui té revoltat l'estómac... 

— Es tracta del menjar? 

— Es possible, però segueix escoltant com les gasta precisament qui 
té molt de poder. Sempre en voldrà més. Es una llei que no canviarà 
mai. 

— Em fa venir molta por... 

— D'això es tracta no pas d'una altra cosa. Et pots imaginar una casa 
molt petita, minúscula enmig d'una ciutat. 

— Es possible que sigui Barcelona? 

— No necessàriament. Jo parlo d'una manera molt inconcreta. Cal sa- 

ber imaginar no pas una altra cosa. Et repeteixo que t'imaginis una casa 
molt petita envoltada pels grans monstres de la ciutat... 

— Quins són aquests? 

— En aquest cas no cal molta imaginació: són tota mena de companyi- 
es que t'exigeixin uns pagaments molt concrets, perquè caldria eliminar 
els diners. 



-LI 



avors com viuríem: 



— Escolta!, i no em facis prendre uns viaranys que són equivocats; no- 
més cal un pèl d'imaginació. T'he parlat d'una petita casa que és a punt 
de ser cruspida per una colla de monstres. Allí hi viu una parella amb 
un fillet. Els tres són el contrari d'allò que se'n diu riquesa. No tenen 
absolutament res, ni tan sols la casa és seva perquè els fou venuda en 
una mena de tripijoc entre els bancs i una constructora que finalment 
féu fallida, i els documents anaren a parar a una mena de joc, com si 
fos exactament l'art de màgia: desaparegueren; això els avocà directa- 
ment en un carrer sense sortida que vol dir precisament que els diners 
s'esfumaren... 

La parella, ell era fuster, i dic era simplement, ja que amb la crisi sembla 
que ningú vulgui fer res de res. Tot sembla el buit més absolut, en canvi 
ella ja és una altra cosa... només pel fet de ser una dona... hom diria 
que no fa res, però de fet sempre és una cosa molt diferent i cal ser molt 
amatents, no pas al seu prominent cul... 

— Ja hi tornem a ser. . . Em vols explicar una història eròtica? 

— Qui sap, l'erotisme és arreu si afines bé la vista. I no parlo en un 
sentit físic sinó metafòric. 

— Jo que em pensava divertir. . . 

— Aquest és el sentit principal perquè no cal apuntar amb armes fetes 
de ferro, no pas, sinó que el cervell és la principal eina... és a dir que 
les dones en aquest sentit ens guanyen... quan la força no hi és cal girar 
la truita. 

— Ep!, m'ho fas tot tan fàcil... però jo ja me la imagino, la dona de cul 
prominent... 

— Para el carro!, que la cosa no va per aquí, ja que cal fer cas a allò que 
pertoca... 

— I què és el que pertoca... 

— Si no hi ha diners, cal destruir-los... 

— Ho trobes molt fàcil... 

— No tant, però et seguiré explicant la mateixa història. Ell es quedà 
amb una mà sobre l'altra mentre ella no parava de circular en el bon 
sentit de la paraula. No pensis malament... perquè ella cercava alguna 
cosa que la pogués recolzar, no pas un fet contrari; aquí és on aparegué 
un nou personatge. 

— Ja som al cap del carrer... si és una dona bonica... 

— No pensis malament, encara que tothom és lliure de barrinar el que 
li abelleixi quan es tracta del sexe contrari. Ell era un home fet i dret, és 
a dir que cal pensar precisament en aquests exactes atributs, però ella ja 
era una altra cosa... que no es pot descriure d'una manera fàcil... 

— Sóc tot orelles... 

— I encara no t'he parlat del nou personatge. En aquest punt hauria 
d'assenyalar el marrec de la parella, ja que aquest semblava com si no 
ensumés res; era la pura alegria, no pas una altra cosa. I per això mateix 
l'home estava content i al mateix temps preocupat. Però parlem del 
nou personatge: haurem de descriure un lloc ben amagat de la ciutat i 
una concreta porta que tenia unes enigmàtiques xifres; «tres, tretze o bé 
vint-i-tres», es podia llegir al damunt de la llinda... i ara és precís des- 
criure el personatge que s'hi amagava al darrere. De fet primer caldria 
dir que el local no tenia cap particularitat especial, però hi havia alguna 
cosa insòlita. . . No apareixia cap objecte que tingués alguna funció espe- 
cial de guarnir sinó que tot, absolutament tot, havia de tenir una funció 
molt concreta i la més principal era acusar els diners i per descomptat 
tot allò que es pogués anomenar poder... i finalment cal anomenar el 
nou personatge... que es deia: L'Unic... Aquest nom tan contradictori 
era precisament per donar-li la volta com si fos precisament una paret 
a la qual hom li tira unes pilotes que sempre retornaran al punt de par- 
tida... i això mateix era aquest personatge que el que volia exactament 

no podia ser altra cosa que enderrocar tota mena de poders que serien 
retornats al poble, que és d'on no hauria d'haver sortit mai. 

Ella primer s'hi acostà amb precaució, però poc després ja li parlava 
com la millor amiga, però no pas en un sentit eròtic sinó exactament 
tot el contrari perquè li parlava del company de tota la vida i també dels 
propis problemes, i poc a poc ambdós s'anaren implicant en un nou 
projecte que alhora podria esdevenir vell, imaginatiu i sobretot creatiu 
en el fet de voler enderrocar els diners i sobretot el que hi és aparellat: 
tota mena de poders. 



Rafael Soteras i Roca 

Els teus ulls són pols 



P 



or ah teus ulls, llàgrimes que regalimen per les meves galtes. No 
comprenc perquè ens passa. Vàrem prometre que per sempre seria la 
nostra amistat. 



Era al pati de l'escola jugant a pilota, jo estava segur que el punt no 
contava, no era just eliminar-me. La pilota ha rebotat sobre una pedra i 
s'ha desviat de la seva trajectòria. Però ell s'hi nega, i em diu que no tinc 
raó. Discutim, em pega, i el pego. S'acosta un professor, i ens separa, 
"què passa?" diu, "res", responc, només discutíem perquè em vol fer 
trampes. En breus instants tot s'ha arreglat, "vens a casa meva aquesta 
tarda?" 



Por als teus ulls, llàgrimes que regalimen per les meves galtes. No comprenc 
perquè ens passa. Vàrem prometre que per sempre seria la nostra amistat. 



Comença un examen a una envellida classe de l'escola on solíem anar 
entre cap de setmana i cap de setmana. Ell em mira, a la classe s'ha fet 
el silenci sepulcral. Ell em pregunta en veu baixa aprofitant que la pro- 
fessora ens dóna l'esquena "què hi poses a la 2?". Jo em trec un tros de 
paper de la butxaca, i escric amb cura i procurant fer bona lletra la res- 
posta exacta. Tot sembla anar sobre rodes. Fins que queden cinc minuts 
per a entregar, jo poso el nom, el miro, i el veig nerviós gairebé plorant, 
suant i tremolant, amb por als ulls sap que no pot suspendre, ja serien 
4 assignatures, intento ajudar-lo, veig que té la 4 buida, merda! Això és 
massa llarg per escriure, m'hi acosto, amb la mirada em xiuxiueja "això 
és una puta merda tu, suspendré". No home no! Si és fàcil, penso jo, i li 
dic: "has de fer el mateix que a la 3 però sumant-hi l'acceleració!". 

Massa èmfasi a "acceleració", suposo que fou el que va delatar, la Joa- 
na, o Mòmia com solíem anomenar-la, s'ha girat i m'està mirant. Es 
d'aquelles situacions on vols desaparèixer! No estic acostumat a ser pes- 
cat in fragant i, regalimen llàgrimes per les meves galtes, sento la por al 
seu rostre i el desconcert al de la Mòmia. 



Si pogués tirar enrere el temps, com aquell nen mimat amic del Dorae- 
mon!... "saps que no es pot parlar als examen oi?" "sí". Responc avergo- 
nyit davant l'obvietat de la resposta, i prossegueix la bronca, "tu també, 
et penses que no sé que t'estava xivant les respostes?! Els dos teniu un 
zero. Em sap greu, però tant dolent és copiar com ajudar a fer trampes 
per molt amics que sigueu, hauré de parlar amb el vostre tutor." 



Por als teus ulls, llàgrimes regalimen per les meves galtes. No comprenc per- 
què ens passa. Vàrem prometre que per sempre seria la nostra amistat. 



Ara fa gairebé un any que no en sé res d'ell, abans quedàvem sovint, 
l'últim cop vam anar al meu poble de festa, a llocs que si no fos per ell 
mai hagués entrat. Es el que té ser Yúmcpimki de la classe... sembla que 
no passa el temps per a nosaltres, el món canvia i tot empitjora però 
sempre serem amics. Sé que volia ser bomber, aviam si ho aconsegueix, 
seria divertit veure'l un dia d'aquests, des que té novia que no en sé 
res. 



Fa fred i és dijous, són quarts de vuit i vol ploure. A la mani som els 
quatre de sempre, ja ens saludem per inèrcia, amb gent que no sé pas 
com es diuen, col•legues, del rotllo, o no sé ben bé el què... el fet és que 
avui muntem nosaltres, i em toca dur la pancarta, és entretingut però 
acabes cansat de les mans. Espero no haver de córrer gaire, l'altre dia 
de poc no rebo. Segons la Guàrdia Urbana som 200, segons la penya 
som 500. Jo opino que no som més de 350. Ja som a Via Laietana i 
comença la tensió. Estem envoltats, com els odio. La gent crida con- 
signes que no per òbvies i repetides deixen de ser compartides per a 

totes nosaltres. Són 3 companys anarquistes, un altre cop un muntatge 
dels Mossos. L'acusació no té ni cap ni peus com sempre, i això no ho 
podem tolerar. 



De cop tot s'atura, davant meu tot són cascs negres. No distingeixo 
rostres, ni tan sols a persones darrera la visera baixada semitransparent 
i un buf negre. Fa fred, en efecte, molt de fred, és extremadament fred, 
i no portem suficient roba. Imagino com de dolorós seria un cop en un 
cos tan fred, el vent no ens deixa pensar, tots portem caputxa. 



S'ha fet un silenci com mai, això augmenta la sensació de fred, tots es- 
perem un moviment, l'esdeveniment que provoqui l'estampida, la càr- 
rega, és quelcom inevitable, els fets es precipiten, o s'ho faran en breus 
instants. Una mirada, uns ulls marrons, profunds, coneguts, amics, ir- 
reconciliables, canviats, cansats, diferents, però inequívocament, ells. 
Una llàgrima, un crit, un cop, dolor, dolor i més dolor. Tan sols veig, 
por ah teus ulls, llàgrimes que regalimen per les meves galtes. No comprenc 
perquè ens passa. Vàrem prometre que per sempre seria la nostra amistat. 



Senyor llop 

De l'ahir a l'avui 



W* Is dos nois ofenen un aspecte descurat. La barba d una ser nia na 
^^F ja començava a tenir una consistència més pròpia d'aquells que 
en duen, que no pas com a resultat d'una manca d'afaitat accidental 
com era el cas. El Josep, mentre passejava esmaperdut per entremig 
de les prestatgeries buides de gènere del magatzem, no parava d'alçar 
mecànicament els braços. En fer-ho, apropava els narius a l'aixella. La 
pudor a suor el posava dels nervis, i amb aquella calor, es feia difícil 
dissimular que ja portaven més de tres dies sense passar per sota d'una 
dutxa. 



Les tres primeres setmanes del tancament de la fàbrica, tot havia estat dife- 
rent. La gent feia pinya. Hi havia una predisposició. Qui més qui menys, 
estava d'acord a seguir treballant. —Aguantaran! —Ens en sortirem! se sen- 
tia dir pels passadissos. La direcció de l'empresa havia desaparegut en ple, 
aprofitant el llarg pont de Sant Joan. 



L'Hèctor i el Josep com a encarregats del torn de matí i tarda respectiva- 
ment, després d'un dia sencer sense que aparegués cap dels caps per l'oficina, 
de seguida es van ensumar quelcom. Ja feia temps que corrien rumors d'una 
mala situació econòmica de l'empresa. Al segon dia pel matí ja havien con- 
vocat la primera assemblea, i es trobaven destinant tots els seus esforços a 
intentar organitzar allò que s'endevinava un gran desgavell. A la primera 
votació van sortir ells escollits com aportantveus davant de l'administració, 
i com no, de l'enfilall d'advocats que hom preveia començarien a desfilar 
procedents de clients, proveïdors i fins i tot de la pròpia empresa. 



El departament d'administració es trobava just en acabar l'ultima filera 
de prestatgeries. La nau era antiga, i com a totes les de la seva època, 
unes escales rectes pujaven a l'altell on s'encabien les oficines. L'Hèctor 

estava remenant un munt d'arxivadors, que precàriament s'esforçaven a 
mantenir la seva verticalitat damunt d'una de les taules que s'havia que- 
dat òrfena de pixatinters. Les passes del Josep ressonaven en trepitjar els 
esglaons metàl•lics. Amb les mans ocupades com duia, va haver de fer 
servir el peu dret per obrir la porta. 

— Què, has trobat quelcom? —deixà anar a l'Hèctor, mentre dipositava 
amb cura damunt la taula un parell de cafès. 

— Assaboreix-lo —va afegir, mirant el got de plàstic encara fumejant que 
li havia atansat al seu company— que la maquineta dels collons, acaba 
de dir prou. Ara ja sembla un arbre de nadal, però, amb totes les llume- 
tes enceses de color vermell. S'han acabat els cafès, noi! 

— Merda! —s'exclamà l'Hèctor. 

— Està vist que aquí tot està arribant a la seva fi —sentencià el Josep— 
però, bé, digues, has trobat quelcom o no? 

— De moment, res de res —contestà l'Hèctor— aquí hi ha més paperassa 
que a cal drapaire quan jo era petit i li anava a vendre els diaris vells. 

— Doncs, si no trobem els manuals d'instal•lació i posada en marxa, ja 
ens podem anar oblidant de vendre el parell de màquines que queden. 
Ningú s'arriscarà a comprar-les sense documentació. 

— No cal que m'ho diguis, que prou que ho sé. 



Les primeres propostes que van sortir a les assemblees, anaven encaminades 
cap a la consecució d'una continuïtat de l'activitat de l'empresa. Molts tre- 
balladors eren els que pensaven que el negoci era viable. Hi havia coman- 
des, el producte que fabricaven era prou reconegut dins del mercat i, com 
no, l'equip humà era excel•lent. La mitjana d'antiguitat de la plantilla era 
d'uns vuit anys, fet que els dotava, en conjunt, d'una sòlida experiència. 
Feien bé la seva feina, que carai! 



Un amic comú de l'Hèctor i el Josep, que feia poc havia acabat els estu- 
dis d'Empresarials, de seguida eh va a aconsellar de constituir-se en una 
societat cooperativa catalana. La idea, tan bon punt va ser presentada, 
va engrescar a la gran majoria. La realitat va resultar no ser tan fàcil 
com semblava, però. Per a la constitució feien falta diners, i per molt que 

estigués en boca de tothom que si el Fons de Garantia Salarial, que si la 
Capitalització de l'Atur, que si les Ajudes dels Fons Comunitaris, que si... 
res de tot això va resultar ésser el prou diligent com per a què no fes falta 
acabar parant la producció. I ja se sap, un cop aturada la producció, l'efecte 
tisora sobre la resta d'elements que intervenen en l'economia de l'empresa, és 
del tot demolidor. A la setmana de no poder subministrar cap comanda, es 
va decidir en assemblea intentar vendre tot allò que fos possible de vendre. 
Hi haurien connotacions legab, de ben segur, però, els treballadors necessi- 
taven dur diners a casa, i la burocràcia de l'administració no augurava cap 
prompta resolució del conflicte. S'establiren torns a fi de no abandonar en 
cap moment les instal•lacions de l'empresa, i començà un període de deca- 
dència que va minar de tal manera eh ànims, que la bona companyonia 
regnant fins a la data, es va transformar en discussions constants. 



— Ja fot una setmana que estem només tu i jo, i que no sortim d'aquí 
ni per prendre una mica el Sol —va dir el Josep— Estic ben bé fins els 
collons. I a més, fa ja tres dies que ens han tallat l'aigua. I la llum, molt 
em temo que estarà al caure. 

— T'oblides del iaio —contestà l'Hèctor. 

— No li diguis "iaio" —replicà el Josep- és diu Jeroni. I sí, és veritat, en 
aquests moments en qui menys pensava és en ell. 

— Doncs, sort en tenim d'ell, que al menys surt a fer les compres neces- 
sàries i mantenir un mínim d'abastament. 

— Ja. Per cert, quan aparegui l'hauríem d'enviar a cercar encara que 
sigui un pot de cafè soluble i més aigua mineral. Jo sense cafè no funci- 
ono, i amb la màquina ja buida... 

— El que tu diguis, però, no crec que et calgui prendre massa més cafès 
aquí dins —li acabà dient l'Hèctor al Josep. 



El Jeroni era el treballador més vell de la casa. De fet tothom sempre 
l'havia vist corrent pel magatzem. Ningú sabia ben bé quans anys te- 
nia, i ja feia temps que es remorejava que estava jubilat. Vivia dins la 
mateixa nau, en un quartet sota les escales que duien del magatzem a 
les oficines. Era un espai reduït, però, que sempre tenia obert a tothom 
qui hi volgués passar una estona. Ho tenia tot molt ben endreçat, i les 



lleixes atapeïdes de llibres, no deixaven veure un pany de paret buit. 
De fet, a ningú se li feia estrany que visqués allà mateix, doncs, sempre 
que algú entrava de nou a la plantilla, li presentaven al Jeroni com "el 
vigilant". 



Mentre l'Hèctor i el Josep estaven intentant tornar a col•locar a les cor- 
responents prestatgeries el munt d'arxivadors que havien escampat per 
les taules, entrà el Jeroni per la porta de l'oficina. Enretirà una de les 
cadires amb rodes, i seient-se els saludà tot dient: — Què nois, com ho 
portem això? 

Els dos es giraren a l'uníson i el correspongueren amb un: — Jeroni! 

El Josep s'avançà a donar-li la notícia: — No hem trobat la documentació 
que cercàvem. Per tant, molt em sembla que ja no ens queda res a fer 
aquí. Tot s'ha acabat. 

— Bé, que hi farem. De fet ja es veia a venir, no? Jo estic del tot convençut 
—afegí el Jeroni— de què el dia que van estar aquí aquell parell d'advocats, 
algun document que altre es van endur. No em va fer gens de gràcia quan 
us vaig veure a tos dos prenent notes per baix al magatzem. Com se us va 
acudir de deixar-los tot sols a dalt a l'oficina? 

— No hi tornem amb això, Jeroni —li etzibà el Josep. 

— Vam baixar a contar que és el que quedava de materials en aquell mo- 
ment. Ja et vàrem dir, que tot i les amenaces amb les que començaren 
la reunió, desprès es van comportar de forma molt correcta i raonable 
—digué l'Hèctor. 

— Ai! nois, santa innocència... —sospirà el Jeroni. 

— Ei! que tampoc baixem de l'hort nosaltres, eh! I em sembla que prou 
que ho hem demostrat en tot aquest temps! —cridà exaltat l'Hèctor. 

Abans què pogués obrir boca el Josep, el Jeroni el tallà dient en un to de 
veu assossegat: — Va nois, no us enfadeu. I és clar que heu demostrat estar 
del tot a l'alçada. Però, a la vida no s'aprèn mai prou. I aquell parell, us 
puc ben assegurar que la saben molt llarga. 

— I què fem ara, Jeroni? —preguntà ja més tranquil l'Hèctor. 

— Doncs, el que ja heu dit vosaltres. Deixar-ho estar. Plegar. 

— I ja està? —digué tot afegint-se a la conversa el Josep— Per a això, tants 
dies de lluita? 

— Lluita? Tants dies, dius? Va! Josep, això no ha estat res —li contestà el 
Jeroni— Quan jo era jove —continuà dient— les lluites sí que eren acarnis- 
sades i llargues. Llavors ho havíem de conquerir gairebé tot. Jo mateix em 
vaig passar molts anys de la meva vida lluitant pels meus ideals anàrquics, 
i ara ja veieu, qui se'n recorda que hi ha quelcom que es diu anarquia. 

— Home, Jeroni —s'afanya a dir l'Hèctor— tothom sap que això de l'anar- 
quia és una utopia. 

— Utopia? Potser, sí —contestà el Jeroni— però, ja et dic jo, que en una 
anarquia ara no estaríeu així. I a més, per què una utopia? De veritat ho 
penses així? 

— Si t'he de ser sincer —respongué l'Hèctor— no és que ho pensi de cap 
manera. En el fons mai m'ho he plantejat seriosament. 

— Doncs, jo sí —hi afegí el Josep— jo sí que penso que és una utopia. Tot 
això del sistema assembleari... mira com ens han anat aquí les assemble- 
es. I això que aquí era factible fer-les. Estàvem tots a qui ens podia inte- 
ressar. Ara, ja m'explicaràs com s'ha de fer en un entorn molt més ampli i 
complex, per decidir-ho gairebé tot a base d'assemblees. Si en una simple 
fàbrica ja no funciona, com pot funcionar a nivell de tot un Estat? 

— Mira, Josep —començà a dir el Jeroni tornant a posar aquell to de veu 
que convidava a ser escoltat— en primer lloc, d'Estat res de res. El primer 
que et cal saber, és que l'anarquisme rebutja l'Estat i qualsevol mena 
d'autoritat. Anarquia ve del grec "anarkós", on "arkós" significa poder, 
autoritat, govern, i "an" és la partícula que expressa la negació, o sigui 
"no". L'anarquisme és l'intent de negar el poder polític, l'autoritat polí- 
tica, el govern polític. Es un conjunt d'idees filosòfiques i polítiques tan 
ampli, que el que no faré ara —em sento del tot incapaç— és d'entrar-hi 
en profunditat. Encara que el que si faré, és intentar donar-te una idea 
conceptual: Jo no podria dormir si deixés de creure per un moment què 
"Un altre món és possible". Després si vols, bé si voleu —digué fitxant la 
seva mirada per un moment en l'Hèctor— baixeu a baix i us donaré unes 
fotocopies d'un article d'en Joan Vergés, un —per a mi jove— professor 
universitari, que amb poca lectura us pot ajudar a entendre-ho millor 
tot plegat. 

— Amb tot el que has viscut i saps, quan vas decidir enterrar-te en vida 
aquí dins? —li preguntà l'Hèctor, a qui el Jeroni sempre havia fascinat. 

— Tot i que tampoc t'ho diré —li contestà el Jeroni—, no es tracta de 
"quan" sinó de "com" ho vaig decidir. I en fer-ho no em vaig enterrar 
pas. Aquesta feina m'ha permès inacabables estones de pensament, que 
no hagués pogut tenir amb d'altres. La tranquil•litat que ara tinc a la 
meva edat per poder destriar la palla del blat, no m'ha vingut donada 
només per la meva època a la universitat. Penseu —continuà, ara diri- 
gint-se als dos nois— que quan jo hi anava — a la universitat— ja feia pin- 
tades que deien -llavors en castellà: "SI DIOS EXISTE ES SU PRO- 
BLEMA" i les signava amb una A dins d'un cercle. Ara els autobusos de 
Barcelona llueixen un anunci que diu: "Probablement Déu no existeix. 
Deixa de preocupar-te i gaudeix de la vida". La iniciativa ve de Londres, 
s'hi estan començant a barrejar els diners —que probablement acabaran 
prostituint la campanya— i no hi ha cap A encerclada com a signatura, 
però, els missatges no són pas tan diferents. 

— Què vols dir amb tot això? —li preguntà el Josep. 

— Doncs, que potser tampoc estem tan lluny de convertir la utopia 
en realitat. Tot el que està comportant la globalització, està despertant 
molts sentiments i corrents de pensament adormits. 

— Ja, però, jo el tema assembleari segueixo sense veure-ho gens clar 
—insistí un cop més el Josep. 

— Mireu nois —prosseguí el Jeroni— potser sí que a la meva època aquest 
tema era un handicap important. Ara, però, la vostra generació disposa 
d'una eina que podria resoldre el problema: Internet. Avui dia, no seria 
gens difícil aconseguir un sistema d'assemblea permanent a través de la 
xarxa. Caldria treballar-hi molt i amb ganes, però, estic convençut que 
seria del tot factible. 

— Potser podríem aprofitar el fenomen "FACEBOOK" —va dir amb un 
to d'il•lusió l'Hèctor. 

— Molt em temo —s'afanyà a contestar el Jeroni— que no ben bé. Potser 
conceptualment ja haurien d'anar per aquí el trets, però, l'organització 
hauria de ser molt més neta. Quan intento esbrinar qui hi ha darrera 
d'aquesta xarxa social de la que em parles, m'arriben senyals que m'ir- 
riten les narius d'una persistent olor a dretes. I si parlem d'anarquia, 

la transparència hauria de ser total. Ni dretes ni esquerres. Persones i 
prou. 

Unes hores desprès ja sols restava encès el llum de la cambra del Jeroni. 
Els dos nois, amb unes fotocopies sota el braç es dirigien cap a la porta 
de sortida de la fàbrica. Mentre l'Hèctor agafava el pom de la porta per 
obrir-la, el Josep es girà cap el Jeroni tot dient: 

— Què faràs ara que ja abandonem? 

— Em quedaré fins que algú vingui expressament a fer-me fora. A la fi, 
jo visc aquí. I a més, tampoc tinc enlloc més a on anar. 



Ferran Planell 

Un dels nostres 

trobar consol en un moment com aquest. No em resta família, 
els meus amics no sé on són, ni ells saben res de mi. Són les qua- 
tre de la matinada i d'aquí a dues hores m'assassinaran, tot i que ells 
prefereixen dir-ne execució o legalment correcció censal. De fet, segons 
les lleis, sóc un error de la civilització humana i per tant, com a error, 
s'ha de corregir, processant la meva persona de la categoria dels vius a 
la dels morts. Avui estic sol en aquesta lluita però fa molts i molts anys, 
la llegenda explica que vam arribar a ser els suficients per conformar 
allò que anomenem una massa crítica. Un grup suficient de persones 
capaces d'influir en la resta de la societat i a partir d'un punt d'inflexió, 
que va estar molt a prop d'arribar, impulsar un canvi sense aturador en 
aquesta humanitat adotzenada. 

Tot just tinc trenta anys però aquesta història ve de llarg. Vaig ser un 
d'aquells nois problemàtics com els d'abans. En els temps de la meva 
adolescència, els que començàvem a deixar la infantesa per encaminar- 
nos a un estat adult però eternament larvari ja vam rebre les primeres 
andanades químiques de l'estat protector. En les escoles érem diària- 
ment medicats amb productes que disminuïen notablement aquell es- 
tat habitual d'inconformisme que la natura dona a la joventut. Potser, 
el desig de voler canviar-ho tot era més present en mi que en els meus 
coetanis, per això, vaig prendre la decisió de evitar aquelles càpsules 
tant com em fos possible. No era una tasca fàcil doncs se'ns vigilava 
amb mitjans humans i electrònics. Amb el pas del temps vaig millorar 
les meves múltiples tàctiques evasives, però també les d'ells progressa- 
ven i durant uns quants mesos va ser el joc del gat i la rata. Van intentar 
ficar-me al cos tota aquella porqueria en injectables, però una de les 
poques lleis que encara protegia els drets individuals de les persones els 
ho impedia. Van recórrer als jutges. Però la justícia, fins i tot per afavo- 
rir aquell Estat repressor, era lenta i demorava la seva decisió. Finalment 
van tirar pel dret. Van separar-me dels meus companys de sempre i em 

van internar en un centre per a inadaptats socials. Una barreja de cor- 
reccional i psiquiàtric. Només arribar-hi em van aïllar durant un temps 
que a mi se'm va fer etern. En acabar aquell període de vàries setmanes, 
vaig començar a conviure, és un dir, amb d'altres inadaptats com jo. 
Allò de conviure era un rar eufemisme per una situació curiosa. Aquell 
centre suportava més del triple de joves dels que podia encabir. El si- 
lenci era, però, quasi permanent i omnipresent. Un silenci fred només 
trencat per la remor de les passes dels interns i els crits dels vigilants. 
Semblàvem fantasmes grisos en un edifici gris on érem manegats a la 
voluntat de grisos funcionaris d'aquell Estat gris, gris fosc. 

Només estàvem autoritzats a parlar en les classes de reeducació social. 
Allò era una mena de rentat de cervell on ens volien adoctrinar en 
les conductes pautades que havia de seguir tot bon ciutadà. Aquelles 
normes eren d'allò més senzilles. Les basaven en nombrosos estudis ci- 
entífics que havien dividit les nostres vides entre els anhels humans i les 
necessitats humanes. Com a resultat d'aquelles teories que sols cercaven 
la dominació i l'aniquilació mental de l'individu, els dies es concebien 
com conjunts d'unitats de temps. Cada unitat de temps durava uns 
vint minuts. Hi havia temps per tot. Cada dia tenia setanta unitats 
d'aquesta estúpida divisió. Per dormir, unes set hores, vint unitats de 
temps; el treball onze hores, per tant trenta-tres unitats; tres unitats el 
menjar, dividits en desdejuni dinar i sopar; quatre unitats més de lleure 
i la resta, les deu unitats fins a fer les setanta, per formació, més de tres 
hores. 

Un cop a la setmana, si hi havia el que ells en deien compatibilitat se- 
xual, ens donaven quatre unitats de temps per compartir amb una altre 
persona del sexe que cadascú triés. Finalment, un cop al mes, es rea- 
litzaven una mena de convivències on es podien intercanviar opinions 
amb la resta de companys, sempre, és clar, sota la més estricta vigilància 
dels funcionaris. 

Aquella vida no era per a les persones, allò era per a màquines, robots 
i la resta d'éssers inanimats. Ens posaven la mel als llavis amb petites 
concessions en la distribució de les unitats de temps. Així un compor- 
tament exemplar podia ser premiat amb la reducció de temps de treball 
que passava a temps de lleure. En cas de considerar que la persona 
s'havia rehabilitat del tot, es podia reintegrar a la societat on les feines 

solien tenir una durada de només nou o deu hores i els temps d'educa- 
ció eren notablement inferiors. 

En aquella mena de presó vaig intentar comunicar-me amb altres joves 
inquiets com jo. Com el control era ferri, va ser difícil parlar amb ells i 
missió gairebé impossible organitzar-nos. No obstant, vam aconseguir 
un nucli dur de resistents format per en Joan, na Nàdia, en Lluc i jo 
mateix. Hi havia altra gent que ens tenia simpatia i col•laborava pun- 
tualment en les nostres accions de protesta, especialment quan calia fer 
alguna maniobra de confusió o distracció dels nostres carcellers. Vam 
realitzar vàries vagues de fam, tancades a les habitacions, tres motins 
i la captura d'un dels vigilants com ostatge. Mai no en vam treure res 
de bo. L'únic final era la repressió i l'empitjorament de les condicions 
dels participants. Més d'un cop, el tancament perllongat en cel•les d'aï- 
llament ens feia apropar-nos perillosament a la bogeria. L'Estat, en les 
seves actuacions repressores es convertia en el dominador monopolístic 
de la violència, emprant-la sense contemplacions ni mesura. 

Un bon dia, després de més de quatre anys en aquell edifici odiós, em 
van cridar per tenir una reunió d'alt nivell amb la direcció. Allò, per a 
la majoria d'interns, significava la comunicació de la llibertat per bon 
comportament. Aquest, òbviament, no era el meu cas. Em vaig témer 
el pitjor. Em van portar a una sala plena d'un luxe que jo no havia co- 
negut mai. La decoració consistia en panells de fustes nobles meticulo- 
sament treballats. Seients que semblaven imitar els trons dels antics reis 
enderrocats en la Gloriosa Revolució, que era com anomenaven el seu 
patètic cop d'Estat que va instaurar aquest nou ordre. Hi havia llums 
d'estil art déco. Les finestres oferien vistes d'uns delicats jardins amb 
plantes exòtiques, acolorides i exuberants. Una sèrie de persones em 
contemplaven des de l'altra banda d'una enorme taula. Vestien robes 
molt diferents de la granota de color gris dels interns i, fins i tot, lluny 
de la de color blau de vigilants, professors i altre personal de la casa. 
Vestien amb robes típiques dels anys previs al nou ordre. Tots em con- 
templaven com qui mira un animal estrany. Només vaig sentir la veu 
d'un d'ells. Va parlar com a cap del comitè director del centre. L'avala- 
ven més de vint anys al càrrec i la seva experiència només aconsellava 
donar-me la llibertat per treballar en una feina creativa. Un cop fora, i 
estretament vigilat, sabria apreciar els beneficis d'aquella llibertat, com- 
portar-me i evitar, així, el meu ingrés en un centre encara més dur que 

aquell. No em va preguntar la meva opinió. Va donar per fet que ningú 
no podia refusar una oferta similar. 

Com no em van preguntar, tampoc no vaig dir res. Al dia següent 
em van entregar un nou uniforme. Un uniforme especial per persones 
reeducades. No me'n sabia avenir. La meva vida personal, amb aquell 
canvi era molt millor que la que duia on havia passat els darrers anys. 
Seguia estant molt vigilat, però no treballava tant i quasi vaig estar a 
punt d'abraçar la idea d'adaptar-me a la societat, de ser un més, a clau- 
dicar. Finalment el meu anhel de llibertat va superar aquella temptació. 
Un bon dia vaig llevar-me i, amb una celeritat impulsada per tanta re- 
núncia, vaig destruir tot allò que m'oprimia. L'aparell malèfic que com- 
binava ràdio, televisor i ordinador va ser la primera víctima. Després 
les cameres del meu cubicle, a continuació les de l'edifici on residia. 
Al carrer, més cameres, els altaveus de missatges subliminars, anuncis, 
entitats bancàries, immobiliàries i, al final, la seu local de l'Estat. Allà va 
acabar la meva capacitat destructora. Van caldre quatre militars-policia 
per aturar-me, a part d'una pallissa brutal amb descàrregues elèctriques 
incloses. Trasllat a un centre d'aïllament. 

Un mes aïllat, amb la bogeria trucant cada cop més fort a les portes del 
meu enteniment. Fred i humitat per parts iguals. Un dolor intern, di- 
fícil d'explicar, un dolor que venia del meu jo més profund, del cervell 
d'ésser racional i que s'estenia al meu cos com un dolor físic. Mal ali- 
mentat, brut, quasi anul•lat com a persona humana. Una eternitat. Una 
llosa sobre meu. Vaig estar a punt de deixar-me morir. Però la lluita no 
es pot abandonar mai. 

Quan em van treure d'aquell cau, tot van ser bons tractes. Em van 
rentar amb cura, en una banyera de dimensions industrials, amb aigua 
calenta, bombolles d'aire i sabons olorosos. Em van tallar els cabells i la 
barba i un metge em va reconèixer. Vaig tenir menjar abundant i natu- 
ral per primer cop en la meva vida. Vaig descansar en un llit tou amb 
música plàcida i per enlloc es veien cameres, ni pantalles, ni res del que 
sempre havia odiat. Allò semblava una mena de paradís. 

Després de passar així un parell de dies, em van portar molt amable- 
ment a un despatx, em van fer seure i en uns instants va aparèixer una 
noia vestida com els de la direcció de la presó. Quina experiència més 
agradable contemplar el rostre amable d'aquella noia. Era d'una mirada 

encisadora. Em va començar a parlar, lentament, amb una veu suau i 
dolça com mai no havia sentit. Em va citar pel nom, no pel cognom 
com sol ser habitual, i em va explicar que estava a punt de saber un 
dels secrets més ben guardats de l'Estat. Em va interrogar sense esperar 
resposta. Em va preguntar si mai no havia pensat com vivien els altres, 
i no m'estava parlant dels treballadors ni dels encarregats, ni de la gent 
del carrer o de la policia, ni dels interns d'una presó o els vigilants. Volia 
saber si jo creia que algú vivia fora d'aquell sistema que havia conegut. 
El discurs em va deixar bloquejat. Quina mena de preguntes eren aque- 
lles? On era el parany? 

No vaig obrir boca, clar. Ella va insistir. "Pensa, raona. Si tothom treballa 
tantes hores, si tota la gent viu amb el mínim indispensable, no creus 
que algú se'n beneficia? ". Li vaig deixar anar que n'estava fart de tot allò, 
del seu món quadriculat, dels seus sistemes repressors, educatius i reedu- 
catius. Que tot plegat era una merda. Que no entenia a on volia anar a 
parar, però que ja en tenia prou. Contra la meva voluntat vaig aixecar la 
veu i vaig cridar-li a un pam dels seus nassos amb una força que creia no 
tenir. Una sola paraula: "Prou". 

Ella però ni es va immutar. Es va limitar a pitjar un botó a la taula. Les 
llums i les persianes es van anar baixant progressivament. Darrera d'ella 
i per sobre del seu cap es va desplegar una gran pantalla. La noia es va 
girar i va predisposar-se al visionat d'allò que començava a aparèixer a la 
pantalla. Les imatges es van anar succeint amb calma i una música rela- 
xant. Platges de sorra blanca, cels blaus, muntanyes verdes, mansions de 
somni, centres hotelers, iots de luxe i una sèrie de paradisos terrenals que 
creia enterrats en el passat. En els centres d'adoctrinament ens deien que 
tot allò ho van destruir els de l'antic règim, i que bona part de l'esforç de 
la nostra societat havia de servir per recuperar-ho en el futur. Ningú sabia 
del cert si allò era exactament d'aquella manera. Molts pensàvem que no 
era més que un esquer per fer-nos treballar més. Mentre la meva ment 
divagava, es va començar a sentir una càlida veu a la pantalla. 

"Tot això que veus no forma part del passat. A dia d'avui, uns pocs pri- 
vilegiats poden gaudir de tots els plaers imaginables sense cap limitació. 
Inicialment van ser els vencedors de la revolució qui van ocupar aquesta 
posició. En els nostres temps, degut al control de la natalitat que s'aplica 
a tota la població mundial, l'entrada en aquest selecte grup només es 

produeix quan es detecten casos d'inadaptació a la societat en que estàs 
acostumat a viure. Tens trenta anys i mai no t'has acostumat a la discipli- 
na, el mètode, la rigidesa i l'autoritat que sí accepta el vuitanta per cent 
de la humanitat. Ara passaràs a viure amb el vint per cent que rep els 
beneficis que generen la resta. Sí, ho has entès bé. La gran majoria d'hu- 
mans, aquells qui no es rebel•len, treballen tota la vida per mantenir-se a 
si mateixos i per fer que uns pocs gaudeixin d'una vida de luxe. No és cap 
decisió d'una colla d'il•luminats. En el seu dia es va adoptar aquesta opció 
per tal de salvar l'espècie humana de l'extinció. Molts experts en les més 
diverses branques del coneixement humà hi van intervenir. Matemàtics, 
antropòlegs, urbanistes, psicòlegs, físics, demògrafs i un ampli ventall de 
professionals. Així va començar el nou món que ara comences a conèixer 
en la seva totalitat. En aquest moment, acabes d'entrar en el privilegiat 
grup dels qui només gaudeixen dels plaers. Gaudiràs de tot el que puguis 
imaginar i del que no. El que has viscut les darreres hores és només un 
tast de tot allò que tindràs d'ara endavant." 

La llum natural i l'artificial van tornar pausadament a la sala. La noia 
em va mirar als ulls amb un somriure d'orella a orella. Va apuntar el gest 
d'aixecar-se de la butaca, però la meva veu la va aturar. "No", li vaig dir. 
"Com que no? Què vols dir?" em va respondre ella sorpresa. "No vull 
deixar de ser una ovella de corral per passar a ser el llop que se n'aprofita. 
Jo només vull ser lliure.", vaig declarar amb un excés de solemnitat. "No 
pots triar. No hi ha opció. No veus que els humans, al llarg de la seva 
història sempre s'han dividit en rics i pobres, en els que obeeixen i els 
que manen, en els que trepitgen i els que són trepitjats, pensa-hi." Un 
altre discurs doctrinal més. Ja no sabia com dir prou. Em vaig aixecar 
sense tenir clar cap a on anar. La noia, però, em va aturar. Amb una 
veu que semblava un sospir em va dir a cau d'orella: "Si no acceptes, et 
convertiràs en el que s'anomena un error censal. Algú que no és capaç 
de viure en cap de les dues comunitats, deixaràs de ser útil a la societat, 
seràs un destorb, de fet, un element que molesta, que sobra, que espatlla 
l'harmonia. Seràs eliminat, liquidat, anorreat, ajusticiat, executat, mort, 
corregit censalment". 

I així serà. Ja només em queda una hora escassa. 
Albert Rigola 

La metamorfosi de la complexitat 

als Jugoslaus 

I. 

El transformador a 12 V funciona, la bateria està bé 

els cables correctes, la connexió al far també.. . 

així que només pot ésser la bombeta 

la bombeta... 

{duu les mans negres de greix 

i la camisa blanca dels diumenges. 

Torna apunyir, una estona més) 

Ara anam! dit i fet 

la maleïda bombeta! 

{segueixen visquent el matí. 

Aquí tothom sap de mecànica) 

II. 

La implementació sistemàtica de les millores 

per a una reestructuració tipus ADH de l'entorn electiu 

corroboren la dinàmica internacional present a tot mercat expansiu- 
contractiu: 

mòduls autoreproduïbles 

relacions inter-intrageneracionals descapitalitzades 

colonització de buits interdisciplinars 

bla bla bla bla bla bla 

(es pirateja la imatge, apareix Mafalda dormint : 
34 



« zzzzzzzzz rhhhhh zzzzzzzzz rrhhhh. . . ») 

III. 

Al servei de què ? 

Àngel Igelmo 




Diuen que he mort un home 



s de nit encara quan el telèfon comença a sonar. Pense que pot 
^^^ ser el meu pare, ja que sempre li agrada cridar a estes hores tan 
intempestives. Despenge l'auricular i no trobe resposta. També es molt 
comú. Pareix que a algun graciós li sembla divertit trucar al meu nú- 
mero per a res. Torné a penjar. La finestra està oberta i, darrere d'ella, 
les branques dels arbres del pati s'agiten bruscament d'un costat cap 
l'altre, víctimes de l'enèrgic ponent nocturn. Tanque la finestra mentre 
comprove el seu estat lamentable. El color blanc de la fusta s'ha esfu- 
mat de la seua superfície com el sol quan la lluna comença a brillar 
nit rera nit. Es cau a trossos i, tot i així, no faig cap cosa per posar-hi 
remei. L'última vegada que el meu pare es va acostar a visitar-me, em va 
aconsellar que la canviarà. Em va dir que era vella, que no li agradava el 
seu estat. Però a mi m'importa conservar-la com està. Si desapareixerà, 
la casa no seria la mateixa.També em va oferir multitud de consells 
que malauradament no recorde. Intente dormir però no puc. Pense 
en el so martellejant del telèfon, estacat en la meua ment amb el furor 
excitant del fuster més hàbil. La finestra vella i decaiguda se m'apareix 
quan tanque els ulls. La seua imatge va acompanyada de la del pare, 
bonegant-me una vegada més. Sóc víctima d'una faramalla incessant 
de pensaments superflus que no puc controlar. L'estressant ritme de les 
imatges superposades en la ment em fa desistir a la fi. Encenc el llum i 
em recolze al llit. La bombeta dóna signes de debilitat, sembla malalta, 
tan alitrencada com la finestra blanca. Prompte es fondrà. M'encenc 
un cigarret, sense aturar-me a llegir l'advertiment de la caixeta. Mai ho 
faig. 

Quan descobrisc que amb els ulls oberts m'assalta el mateix al•luvió de 
divagacions sense sentit, m'alce del llit i em pose una copa. Estic segur 
que, així, deslliurant els peus dels llençols desgastats i de l'incòmode 
somier de franel•la, l'insomni serà derrotat i tornaré als braços d'un 
Morfeu impacient a l'espera de la meua arribada. 

L'aiguardent de canya penetra a la meua gola adust, indomable i taci- 
turn, com la més salvatge de les bèsties. Obro mentrestant una de les 
cartes que reposen paralitzades damunt l'escriptori. Quan me n'adone 
que es tracta d'una factura, la torne a deixar descansar de nou damunt 
la taula, i torne al llit. Enjorn, note com l'alcohol travessa el meu cos 
fins arribar al buit intestinal, fonent-se amb l'estomac en un amarg ens 
de color salmó. 

La son s'apodera de la meua ànima per moments, i jo li deixe que ho 
faça. Quan a penes he tancat els ulls, un fort colp precedeix l'esfondra- 
ment de la porta d'entrada. El sobresalt és terrible, la grogor s'apodera 
del meu rostre amb immediatesa. De sobte, apareix per l'entrada un 
jove d'aspecte fornit que m'encanona seriosament amb una pistola, 
mentre crida paraules encara així inaudibles. Vesteix un uniforme de 
policia, però no conec el seu idioma. Un altre jove entra, este últim 
amb aspecte acanalat. A la fi, comprenc les seus intencions. Se m'em- 
porten detingut a comissaria. Deuen considerar que he fet alguna cosa 
malament, alguna cosa fora de la llei. No sé de què es tracta. A la presó 
tot és monotonia. Ja no hi ha finestres obertes, tot i que menjades, tan 
sols reixes i més reixes. Suor, sacrifici infinit, sang coberta de tenebrosa 
pèrdua de llibertat. Estic assegut al llit, i medite. La textura tranui- 
tada dels llençols consagra als del meu llit com els més moderns que 
he conegut. Per la finestra a penes hi entra llum, i la poca que entra 
deixa entrevore una lugrubitat nuvolada, emmascarant la diminuta cel- 
la sota una aurèola nauseabunda, fètida. La humitat en elles és l'únic 
àpex d'aigua que he pogut vore en hores. No puc fer res. Em pregunte 
que faria a aquestes altures del dia si estiguera a ma casa. Segurament 
trauria a passejar a Lucky, el meu gos, o millor llegiria alguna prolixa 
revista d'automòbils. Però, no puc. Estar tancat m'esgota, ni tan sols 
m'és possible vore si les roselles que creixen salvatges al xicotet jardí que 
rodeja la meua casa seguixen en el mateix exuberant estat. Potser hagen 
estat pastura de les flames furibundes de la caiguda de l'estiu. L'hivern 
és cruel, quasi tant com aquesta cel•la. Diuen que la soledat també ho 
és, tot i que jo estic acostumat a ella. Espere que em deixen prompte en 
llibertat, no suporte la idea que Lucky estiga sol a casa. No suporta no 
tindrem al costat. Es posa a lladrar furiós, plora com si fora una mare 
que ha perdut als seus cadells. L'última vegada que el vaig deixar a soles 
molt de temps, va esquinçar totes les cortines del saló. Trencà els gerros, 
destrossà part de la vaixella. Deu creure que sóc el seu cònjuge, la seua 

mare, o quelcom semblant. El meu pare em va aconsellar que em desfe- 
ra d'ell, diu que es una càrrega. Potser ho faça algun dia. Qui sap. 

El temps pareix transcórrer tan lent que els segons són minuts, i els 
minuts, hores llargues i avorrides. La nit arriba tan tard que ja he recor- 
regut la cel•la més de cent vegades. Dine el mateix que he menjat. Creï- 
lles i fesols freds. Crec que són les sobres d'esta matinada. Més tard, un 
carceller amb barba profunda i llavis invisibles em comunica que tinc 
una visita. Obri la porta i una nova fragància s'endinsa davant els meus 
passos. Es una barreja de gesmil i espígol. Sent les roselles del meu jardí 
més properes que abans. El carceller em torna a prémer les monyiques 
fins l'extenuació amb les seues manilles. El seu gest seré i amarg m'in- 
duïx a no maleir en veu alta la seua conducta. L'interminable corredor 
pel que em conduïx acaba en arribar a una porta rovellada que s'obri 
automàticament. Una nova sala, on a la fi s'entreveu eixa llum daurada 
que amb tanta ànsia desitjava recuperar, apareix davant dels meus ulls. 
Hi ha cabines telefòniques, una barrera que separa dos móns comple- 
tament diferents. Tots ploren, els de la meua part vesteixen com jo. Els 
de l'altra part porten la mateixa roba que acostumava a dur abans del 
tancament. Júlia m'espera a l'altre cantó de la barrera que impedeix 
el contacte h'sic. Es troba totalment sumida en un estat d'abatiment 
terrible. Els seus ulls jauen rojos de tant de plorar, i segueixen plorant. 
Deduïsc que sóc jo el causant de la seua tristor, perquè quan em veu 
la mucositat s'intensifica en ella. Tot i així, està molt bonica. La seua 
bellesa destrempa l'ambient i ho recobreix d'una jovialitat desbordant 
per moments. Ens asseiem l'un enfront de l'altre. 

— Jon... cóm estàs? 

—Tot és molt avorrit, la cel•la és horrible. 

—Què has fet? —les llàgrimes quasi li impedixen formular una pregunta 
que pareix perforar en la seua ànima com un martell neumàtic en ple 
funcionament. 

—No he fet res. 

—Diuen que has matat a un home. Que estan segurs i tenen proves. 

Recorde un ganivet travessant la seua pell. La sang brollant incessant- 
ment de la ferida. 

La meua cartera caient de la mà d'aquell home disfressat de lladre. 

—El teu advocat diu que al•legarà que va ser en defensa pròpia. Ho va 
ser, veritat? 

El seu rostre de dolor mentre el seu cos descendix lentament al costat 
del meu cotxe fins arribar al sòl, on aterra solemnement, amb suavitat 
extremada. Després, el buit. Escape amb el cotxe. No sé el que he fet. 
Tan sols veig sang i més sang. Per tots els costats. Li conte la veritat a 
Júlia. Estic tranquil. Ella s'afligix encara més per ell, i se'n va enfadada. 
Pareix no comprendre'm. El meu pare, mentrestant, seguix sense vin- 
dré. Segur que no li agrada veure'm ací, em rebutjarà com Júlia. Sempre 
ho fa. Torné a la cel•la, on les parets s'estreten cada vegada més. Aca- 
baran per asfixiar-me. El juí no se celebra fins mesos més tard. Els dies 
són cada vegada més eterns a la cel•la. Pense en les roselles i en Lucky. 
Tant unes com l'altre han d'estar mustis, morts de tristor. Comence a 
pensar que aquest estat d'inactivitat deu ser perjudicial per a la salut. 
Pense massa, ja no em queden records. Recorde el dia que ma mare va 
morir, víctima d'un càncer maligne. Acabava de comprar Lucky en una 
botiga d'animals. El vaig elegir per la seua estupenda cabellera, suau i 
tersa, tan aparatosa que a penes deixava entrevore els trets de la seua 
cara, afable i carinyosa. No vaig anar al funeral de ma mare. Deteste tan 
abominables i dolorosos encontres, encimbellat pel vessament gratuït i 
incessant de borbollons de llàgrimes àcides damunt d'un cadàver inert. 
El meu pare em va reprendre durament per allò. Vaig passar el dia en- 
trenant Lucky. Vaig jugar amb ell fins caure abúlic damunt el sòl, rendit 
enfront la natura indòmita i circumstancial d'un ser tan actiu. 

La pols s'acumula a la cel•la formant una capa que em vigila amb ani- 
mositat vaja on vaja. De vegades, el fetor es insuportable, i la minúscula 
finestra no contribuïx a la seua evacuació. Mitjançant els seus cristalls 
divise com transcorre el temps real, el dels que habiten a l'altra part 
de la barrera. El dia del juí és un més, un altre símptoma monòton de 
l'extinció de la vida. El meu advocat, un incompetent home de bigoti 
allargat, ni tan sols creu en la meua defensa. Sempre em mira amb des- 
confiança, potser perquè li dic la veritat una vegada després d'altra. No 
ho suporta. En el juí, intenta al•legar que l'assassinat va ser en defensa 

pròpia mitjançant incomprensibles arguments i enganyifes descarades 
de tot tipus. El jutge ho examina sempre sota una espiral d'incredulitat 
i insensatesa desbordant. Dóna la impressió que coneix el veredicte 
abans de la celebració del juí. Sorprenentment, al segon dia el meu ad- 
vocat canvia d'estratègia. Ara diu que patisc d'un trastorn mental que 
desconec. Dic prou i intente parlar amb el jutge pel meu compte, però, 
tota la sala em mira amb el mateix gest, entre l'estupor i la compassió. 
El jutge entra en còlera i ordena el meu silenci. Com vaig a defensar-me 
de les meues acusacions si no em deixen obrir la boca? Tots els testimo- 
nis entrevistats pareixen estar en contra meua. Tot i que Júlia defensa la 
tesi de la meua bogeria com la causa dels fets pels quals se'm processa, 
diu que quan va parlar amb mi no va trobar cap signe de penediment 
en les meus paraules. 

Com tan sols puc ser un espectador més en el meu propi juí, de nou 
comence a recordar. Recorde aquella vegada, quan era un adolescent, 
que un home em va salvar de morir ofegat a prop d'una cala, a la platja. 
El meu pare es va enfurrunyar una vegada més en descobrir que no li 
havia agraït tal acció a aquell fornit i gallard salvador. Tant ell com ma 
mare, inclòs alguns mitjans de comunicació, no deixaren de torturar- 
me per la meua "escassa moral" fins que li vaig oferir la meua gratitud. 
Unes paraules insubstancials, mentides camuflades del fingiment al que 
em tenien acostumat. Deixe de recordar i pense que potser el millor 
haguera sigut morir ofegat en aquella bella cala mediterrània, en l'im- 
mens i contradictori mar de color elèctric, quasi auri. El jutge emet a la 
fi el seu esperat veredicte, i el meu advocat m'abraça immediatament, 
imbuït per una alegria d'exagerats escarafalls. Júlia també està contenta, 
tot i que seguix plorant vivament. Definitivament, desitge amb totes 
les meues forces que la mar haguera sigut el meu destí final, el meu 
assassinat fatal, ja que tal destí haguera superat amb escreix la degradant 
estampa que l'estança a un centre mental em suggerix. 



Sergio Gómez Ramos 

Infant 



^^L vui no vull jugar a 1 Excelsior. L àvia m hi deixa jugar quan aca- 
^^ ▼ bo els deures i he mirat les últimes novetats al correu. No fos 
cas que algun mestre despistat s'hagués descuidat alguna cosa a enco- 
manar-nos. Ens diuen que ens hem d'acostumar al ritme adult, sempre 
hem d'estar alerta. El carrer és ple de cotxes i d'ençà del dia de color 
morat, no s'hi pot jugar. Per sort, tenim l'Excelsior i el televisor. 

M'avorreixo. Diu la iaia que el dia de color morat fou el dia en que 
morí l'avi. I se li omplen els ulls de llàgrimes. Aquell dia, el cel passà 
de blau a morat, per a després, esdevenir negre durant 2 mesos. Havien 
avisat per ràdio que ningú sortís de casa però amb tan poc temps per a 
reaccionar, que enganxà a l'avi just quan tornava de treballar. 

Això m'ho ha explicat la iaia, que aleshores estava prenyada de la que 
seria la meva mare. També diu que es varen construir túnels per a co- 
municar als supervivents i que el cel d'ara és artificial. No sé, a mi no 
m'ho sembla, sempre ha estat així. Ella diu que el cel que veiem és una 
gran cúpula que construïren sobre les grans ciutats com Neolona i que 
després reconstruïren la ciutat actual. 

Prefereixo estar a l'escola que a casa esperant la mare. A l'escola juguem 
amb la consola Econocap, que és molt més divertida que l'Excelsior i 
que ens permet fer coses de grans. Amb aquesta consola també treba- 
llem i fem les aportacions obligatòries a la classe. Mitjançant el teclat 
virtual, palpem l'aire i ho enviem, mentre ho mirem amb el casc virtu- 
al. Jo m'he decorat el meu amb unes enganxines que em va regalar la 
iaia i ara sembla un animaló dels que ella m'ensenya en el que diu que 
són fotografies de la natura. 

La mama no arribarà de la botiga de roba fins d'aquí una hora i el pare 
vindrà a la nit brut de pintura com sempre. 

Ostres, és xulo això que m'ha donat la iaia! Diu que se'n diu paper i que 
amb això que s'anomena llapis, puc transformar la seva aparença com 
al món virtual. Ho guardava dalt l'armari i avui me l'ha regalat. Es fàcil 
transformar aquest paper amb el llapis. S'assembla molt a quan duc els 
guants i el casc a l'escola, i a més es pot olorar. També diu que no ho 
puc ensenyar a ningú, que serà un secret entre els dos. Secret, m'agrada 
aquesta paraula, no la coneixia. 

La iaia diu que seria perillós que d'altres sabessin que puc escriure. 
Montse Puig- Garrido. 

Hemisferi sud 



j es darreres pluges arribaren suaument, empentades pels vents 
^^^ alisis, i les roques grises dels voltants s'enfosquiren fins adoptar 
el color del carbó. A dins, a l'habitació d'aquell luxós hotel, els dubtes 
es multiplicaven per mil davant aquell mirall bergant. De cara, encara, 
però de perfil, aquell maleït vidre mentia com un criminal. Puta civa- 
da. Sobre el llit, més de cinquanta corbates de seda roja i totes increï- 
blement elegants. Estava impecable. Americana gris marengo, camisa 
blanca i un personal toc de brillantina al cap. Disposat a menjar-me el 
món sencer. Era inimaginable el canvi mirant-me un parell d'anys en- 
rere. La sort, sovint és per a qui la busca, però en el meu cas, va ser ella 
que em va trobar. La fortuna, sens dubte, tenia cara de transacció im- 
mobiliària. Aquell primer sopar era molt especial. Hi seríem tot l'equip 
delit habitual de l'empresa. Tots dotats d'un notable do de paraula. Sis 
magnífics genis de llàntia urbanitzadora. Per a aquesta feina, el nostre 
cap també havia contractat, a més, a deu meuques esculturals, univer- 
sitàries, cultes i poliglotes, per amenitzar la vetllada. Un àpat afrodi- 
síac que compartiríem amb tres alcaldes d'aquella illa i amb un pagès 
analfabet que era l'amo de les dues mil hectàrees ermes que rodejaven 
aquest solitari hotel de costa. Si finalment tot sortia com havíem pla- 
nejat, les comissions obtingudes ens farien multimilionaris de per vida. 
Sens dubte, la corbata que més encaixava amb la meva personalitat era 
la del voraviu blanc platejat. Aquell capvespre era rogent. Els núvols ja 
s'havien escampat, però unes immenses taques fosques cobrien el cel 
amb un soroll estrany. Semblaven ocells. Ho eren. Milers, centenars de 
milers d'ocells que s'endinsaven cap al mar. Dibuixos geomètrics amb 
punta de llança, que desapareixien en pocs minuts de la meva vista. Era 
com una cursa permanent i continua cap a l'horitzó. Algú va trucar a 
la porta i vaig obrir. Hòstia! Era la rossa més espectacular de l'univers 
que, en trenta segons, em va donar una apassionada benvinguda al mon 
dels escollits. Amb una naturalitat que m'encongia l'instint, va planxar 
una arruga del llençol amb la mà i es va asseure en aquell immens llit. 

Vaig aprofitar aquell petit impàs per anar-me'n al lavabo per tal de 
donar un últim toc a la meva insinuadora melena, donat que la pobra 
havia quedat un pèl despentinada. La rossa va engegar la tele i va anar 
canviant de canal de forma vertiginosa. Musica, notícies, tertúlies i es- 
ports es barrejaven indistintament. La filharmònica de Viena; tensió 
a la frontera entre l'índia i el Pakistan; la crisi del tèxtil a Europa; els 
millors gols de l'any; l'himne de l'alegria; Xina, Estats Units i Rússia 
s'acusen mútuament d'haver-se destruït uns satèl•lits espies; les corre- 
gudes de bous, art o tortura; l'entrega de la pilota d'or al jugador més 
ben pagat; la veu ronca de Louis Amstrong; incendis en cadena en unes 
quantes centrals nuclears; la teràpia de la teranyina amb cucs de seda 
com a novetat antidepressiva; la final d'una supercopa. De sobte, uns 
crits punyents van trencar aquelles monòtones seqüències televisives. 
Un petit ocell, de tonalitat verd groguenca, havia entrat a l'habitació i 
la noia s'havia espantat. Era un gafarró molt més espantat que la xicota. 
El vaig agafar, vaig obrir la finestra i el vaig llençar cap a fora. Curiosa- 
ment, va donar mitja volta i va tornar a entrar espantat cap a dins de 
la cambra. Allà va quedar. La rossa m'esperava amb la cara encara una 
mica espantada i vàrem baixar. La taula del menjador era espectacular. 
Ni els déus de l'Olimp podrien haver imaginat mai tenir una presen- 
tació gastronòmica tant perfecta i abundant. Una immensa pantalla de 
televisió oferia l'arribada, a aquella mateixa illa, d'una pastera plena de 
gent mig morta d'inanició amb imatges d'unes declaracions de les au- 
toritats que afirmaven que, en breu, serien tots repatriats als seus llocs 
d'origen. Un cambrer va desconnectar el receptor. Tothom ja havia ar- 
ribat. Abans de dinar, però, es va fer un petit sorteig entre els assistents 
i vaig tenir la "sort" de treure el número guanyador. El premi era al pati. 
Una corda subjectava una impressionant esfera transparent a més de 50 
metres d'alçada. 

Estava feta d'aerogel, una resistent substància que tenia la propietat de 
pesar menys que l'aire. Van baixar aquella bombolla, la van obrir, i en- 
tre rialles em van fer entrar a dins per una mena de forat, tornant-la a 
tancar. "Pujaràs un kilòmetre, però tu tranquil" va comentar el meu 
cap. Aquella era una de les futures atraccions del parc temàtic que 
s'hauria d'aixecar al costat de la gran urbanització. Un tema que pensà- 
vem tancar aquella mateixa nit. Van deixar anar la corda i a poc a poc 
l'hotel va començar a assemblar-se a un petit gra de sorra lluminós, al 
costat del blau fosc del mar. Mentre pujava, per damunt i per sota em 

passaven cortines denses de tot tipus d'ocells que no paraven de cridar 
de forma estrident. Per fi, vaig deixar de pujar. La corda s'havia estirat 
del tot i, de sobte, en la direcció d'on venien els ocells, un esclat de 
llums. Una impressionant i extensa pirotècnia va començar a cobrir tot 
aquell nord geogràfic. Gegantins bolets fosforescents s'aproximaren a 
poc a poc a on jo era, precedits d'uns vents cada cop més huracanats. 
Crec que vaig perdre el coneixement. La corda es degué de trencar. 
L'ona expansiva em degué traslladar a milers de kilòmetres. Sé que vaig 
tancar els ulls i no recordo res més, ni tant sols quan de temps va passar. 
Però aquest lapsus de segur que va durar més de tres mesos. Una barba 
com la que duia no pot créixer en menys temps. I sé, a més, que des 
d'aleshores la meva vida li la dec a ella. No recordo cap detall, però tinc 
gravat a la memòria els seus ulls, la seva mirada i el seu somriure mentre 
m'alletava. Em recordava l'escena final d'"Els raïms de l'ira" d'un tal 
John Steinbeck. Era viu de pur miracle. I si puc escriure aquestes notes, 
és gràcies a ella. Ma mare ja em va dir en certa ocasió que les dones mai 
perdien l'instint maternal, ni tant sols quan festejaven. De la mateixa 
manera que els homes no perdíem del tot l'ànsia de la succió. Un reflex 
que, probablement, m'havia salvat la vida. Malgrat tot, malgrat la pro- 
funda desorientació que encara seguia tenint, de cop i volta, havia re- 
trobat una pau interior, un "karma" que no volia perdre ni per tot l'or 
del món. Estava desintoxicat d'una vida artificial i materialista. No sé si 
dir-ho, però crec que, per primera vegada, em sentia profundament 
enamorat. No era agraïment a la meva salvadora. Era quelcom més 
profund, més intens, més passional, més instintiu. Sens dubte havia 
descobert, en terres llunyanes, a la meva mitja taronja. Des del comen- 
çament vàrem decidir no parlar-nos, no ens calia. No era cap problema 
d'idioma, no era una qüestió cultural, tampoc cap visió de tipus racial. 
Els seus ulls negres parlaven per si sols. Ens acariciàvem, ens miràvem, 
ens besàvem, i en el sentit més biològic de la paraula, també ens estimà- 
vem tot el temps. De fet, hem fet de la natura la nostra llar, de la terra 
el nostre rebost i de la nit el cau de somnis que tota parella voldria tenir. 
No ens calia viure amb la resta de la gent. No els necessitàvem i, proba- 
blement, tampoc entendrien el nostre amor. Ens respecten, i nosaltres 
els respectem. Res més. A més, estan massa ocupats en protegir-se dels 
vaixells que pretenen atracar, dia sí i dia també, a la costa. Indubtable- 
ment, Àfrica és immensa, inabastable i màgica. Es inquieta, selectiva, 
entranyable i primitiva. Es autentica, misteriosa, natural i engendrado- 

ra. I quan miro a la cara a la meva estimada, sempre puc llegir en els 
seus ulls tots aquests adjectius. Estic ben segur que mai, cap home, al 
llarg de la tota història de la humanitat, havia sentit aquest noble sen- 
timent tant arrelat i de la manera tant profunda com el sento jo. No sé 
com explicar-vos on sóc, però crec que haig de ser-hi en algun punt de 
l'Àfrica Oriental, a prop de Kenya, Tanzània o Moçambic. Rafilci, un 
vell ermità Massai que ens visitava de tant en tant, i que em va batejar 
amb el nom de Malaika, em va donar a entendre que un bon dia vaig 
baixar del cel en un globus mig cremat. Que aquesta era la senyal d'una 
antiga llegenda del seu poble, que deia que un dia vindria un àngel del 
cel per cuidar d'aquella terra davant l'amenaça d'una gran calamitat. 
Era com l'anunciació de Betlem, però a l'inrevés. Reconec que no vaig 
poder encaixar aquell immens trencaclosques fins que un matí, quan 
passejava amb la meva estimada per aquella gran planura recollint flors 
silvestres, un tros de paper em va impactar contra la cara. Era una mena 
de còmic, molt senzill on s'explicava a la gent dels voltants què havien 
de fer si veien un vaixell, un avió o qualsevol vehicle que volgués entrar 
en aquell territori. Sembla que se'ls advertia de l'obligació d'avisar im- 
mediatament a les autoritats locals, alhora que recomanaven no apro- 
par-se mai a aquestes persones a les que sempre dibuixaven amb colors 
fosforescents i plens de taques pel cos. Un cop, però, vaig poder obser- 
var una d'aquestes escenes quan m'apropava a un punt de la platja en la 
recerca d'aigua salada. Un luxós transatlàntic, acompanyat d'uns ele- 
gants iots, van fondejar a uns centenars de metres de la costa, i quan 
semblava que iniciaven una maniobra de desembarcament, va aparèixer 
un vaixell de guerra, que els va obligar a marxar mar en dins sota l'ame- 
naça d'obrir foc. Des dels vaixells es van llençar algunes persones, però 
no podien nedar i s'ofegaven. Immediatament van ser recollits pel guar- 
dacostes amb una llarga pinça i introduïts en una mena de tubs metàl- 
lics. Transatlàntic i iots, seguits a certa distància pels militars, és van 
perdre en l'horitzó. Unes setmanes desprès vaig tornar a veure aquell 
mateix vaixell de guerra enclastat contra les roques de la costa, sense cap 
senyal de vida. Em podia imaginar perfectament el que havia d'haver 
passat. Però no vull rememorar-ho ni explicar-ho per no turmentar- 
me. Tampoc vull recordar, mai més, el que he deixat enrere. La família, 
els amics, els companys de treball, la rossa de l'hotel, el petit gafarró de 
l'habitació, el mega-projecte d'urbanització, i com hagués pogut canvi- 
ar la meva vida. . . No vull pensar el que ha pogut passar amb tot això. 

Ni tant sols sobre qui van ser els primers en desencadenar tot aquest 
enrenou. Ara, lluny de casa, sóc un altre home. M'he guanyat a pols la 
meva pròpia estabilitat. Sóc feliç en terra estranya, i no haig d'aclarir 
comptes amb ningú sobre el que faig o deixo de fer. He format una 
família amb la meva parella i, si Déu vol, tindrem descendència per 
seguir la nissaga en aquesta pobra, bruta, salvatge, però noble terra. He 
comentat els meus plans amb el Rafiki — no sé si m'ha entès- i també 
amb la meva companya. Cap d'ells ha fet escarafalls de les propostes. 
No m'han dit que no, i això ja presagia un bon començament. Crec 
que, quan s'acabi tota aquesta moguda amb la immigració radioactiva, 
quan tot torni a la seva normalitat, serà hora de posar-hi mans a l'obra. 
Les terres dels voltants presenten un gran atractiu turístic i cauran pel 
seu propi pes, si puc trobar un inversionista que confiï en les seues po- 
tencialitats. Un bon "bwana" multimilionari que posi pasta gansa per 
fer-hi un complex hoteler de primera. Delimitarem tot el perímetre 
urbanístic amb tanques de seguretat i un bon servei de vigilància. Mun- 
tarem uns safaris multitudinaris que t'hi cagues. Caçarem al fotut "tem- 
bo" del collons. I els tiradors afortunats podran obtenir com a premi el 
seu apreciat ivori. Segur que amb aquesta atracció ningú s'hi resisteix a 
deixar les seves bones divises. Jo mateix podria ser el gerent d'aquest 
complex resort-empresarial, i la meva estimada, per enveja i admiració 
de tothom, la cap de recepció. I tots dos amb un lloc en el consell d'ad- 
ministració. Un toc original, autòcton i de qualitat, sempre ha marcat 
la diferència. Ja sé que una gasela de Thomson asseguda en un lloc de 
responsabilitat no és gaire normal a Europa, però coi, això és Àfrica, i 
algú ha de començar a pensar en el futur d'aquest continent, oferint un 
espai nou a la seva fauna i a la seva flora. Per cert, des d'aquell dia que 
era sota l'acàcia de la sabana, intentant collir ous d'un niu i se'm va 
cagar aquella maleïda puput als ulls, sembla com si s'hagués instal•lat 
una boira permanent sobre aquestes terres. Possiblement sigui cosa del 
fotut canvi climàtic. 



Albert Radulf 

Perseguits 



H W ui s'ha fer fosc prompte, solament la llum dels fanals il•luminen 
f el carrer, des de lluny una figura es distingeix entre els ender- 
rocs del que hagué de ser una finca. Està a soles, la meua ment es fa una 
pregunta: - "Què fa sola?" es distingeix tan menuda i feble, cada vegada 
estic més a prop, ja quasi puc veure-li la teua cara, redoneta, roja pel 
fred. Baixe la vista un poc més i al teu costat hi ha un embalum, en 
diria que és una persona, accelere el meu pas. Arribe a tu quasi sense 
alè i veig el cos d'una dona, inerta, no hi ha cap rastre de vida en ella, 
és com si sempre haguera estat així, una nina amb els trets massa reals, 
trets, que ara que torne a centrar la meua atenció en tu, són els teus. 
Inclinant el meu cos i amb la veu entretallada per la barreja d'emocions 
t'agarre pels muscles i pregunte: "és la teua mare? digues?", però no 
hi ha cap resposta, dels teus llavis no ix cap paraula, solament els teus 
ulls són capaços de dir-me alguna cosa i m'estan demanant a crits que 
ens allunyem, escolte un soroll i crits, són ells, arriben prompte, no és 
l'hora, cada dia vénen abans. 



Sense pensar-ho t'agafe entre els meus braços, tan menuda, i comence 
a córrer, et deixes bressolar pel moviment del meu cos desplaçant-se 
veloçment. En un instant estem fora de perill, en un àtic, on el fred no 
arriba, et deixe sobre el meu llit, em tombe al teu costat, compartim el 
calor i la por. El silenci es fa de nou, ja no hi són al carrer, han tornat 
als seus amagatalls, maleïts caçadors, assedegats de vides. 



A la llum de la candela, que estava ací quan vaig arribar i em va fer re- 
cordar la meua infantesa, quan tot era tranquil, o almenys això pensava 
jo. Observe de nou el teu rostre, els llavis, aqueixes diminutes pigues 
sobre el nas, aqueix pèl fosc, quasi tant com la nit i els ulls d'un color 
peculiar és com si no foren d'un únic color, com si foren de tota una 

varietat de colors fent espiral que m'estan mirant fixament, en realitat 
és com si m'estigueren examinant, com faig jo amb ells, havia de ser 
la teua mare, eres com una miniatura. Passen els minuts lentament, els 
teus ulls es tanquen i la respiració obté un ritme assossegat, em pregun- 
te: -"Amb què estarà somiant?, serà conscient de tot el que ha passat? 
Però que dic, ni jo sé què ha passat." 



No aconseguisc dormir i decidisc donar-me una dutxa, a aquestes hores 
tots dormen, les aixetes estan apagades, podré dutxar-me sense por de 
quedar-me sense aigua, em despulle, amb cura, encara tinc molt recent 
la ferida del costat, escapar no va ser fàcil però vaig aconseguir eixir 
d'aquell horrible lloc viva i des d'aleshores passe els meus dies esperant 
que arribe de nou la calor, quan estiga recuperada, me n'aniré lluny, on 
ningú puga trobar-me o almenys on no desitgen matar-me. 



En aquella mena de calabós improvisat, escolte a altres dos dels caçats 
aqueixa nit parlar d'aqueixa ciutat secreta, seguint la carretera, a dies, 
setmanes tal vegada mesos de camí. Solament cal seguir els menuts 
senyals que uns altres han anat deixant, senyals imperceptibles per als 
caçadors. L'aigua calenta rellisca pel meu cos, causa que reaccione i la 
meua pell agafa aqueix característic to blavós. 

- "Què passa?, qui camina ací?" 

He sentit com una mà fregava la meua ferida causant-me un lleu dolor, 
no hi ha ningú, ha hagut de ser el contacte amb l'aigua. Però no em 
trobe segura i isc de la dutxa, m'embolique en la tovallola i a poc a poc 
quan el baf desapareix, el meu reflex s'hi apareix a l'espill, la meua pell 
s'ha tornat de nou color rosat, però la ferida no hi és!! Com potser? 
S'estarà activant algun altre símptoma en el meu interior ? En l'espill es 
reflecteix un tros de l'habitació contigua, em vestisc, torne al llit. El cos 
diminut de la xiqueta està tal com quan em vaig anar, en un instant, 
quan el somni comença a fer efecte en mi, note un no-se-qué estrany, 
el cos ja no és fràgil i menut, és adult, llis, corbat, els seus ulls són els 
mateixos, vull allunyar-me, eixir corrent, però alguna cosa m'ho impe- 
deix i, no obstant això, no note gens que m'agarre, són els seus ulls, em 
dominen, no puc deixar de mirar-los, escolte una veu: "No em tingues 

por, sóc com tu, sabia que érem iguals, vaig aconseguir captar la teua 
essència de seguida, però havia d'estar segura, sé que t'estàs preguntant, 
què sóc o qui sóc. Per ventura tu sabries respondre'm si t'ho preguntarà 
jo a tu? No ho sé. Vaig despertar al costat d'un cos que era el meu, vaig 
pensar que estava morta i ...sí que ho estava, però... no, perquè ací es- 
tava jo amb vida i mirant un cadàver que era jo mateixa. Sé que no ho 
entendràs, jo tampoc, però sé que des d'aleshores puc ser com jo vulga. 
Em va semblar genial, abans que començaren a perseguir-me sense tre- 
va, tot el que era distint, que havia patit una mutació com l'anomenen 
ells o una evolució com pense jo" 

Escolte les seues paraules, sense poder evitar-ho, és com si duguera tota 
una vida aguaitant-me, buscant-me. Els seus braços m'envolten, i vam 
passar a ser una. Quina sensació més delicada. 

He dormit plàcidament, feia tant temps que no era capaç d'agafar el 
son i deixar-me dur per ell, sense por. Els llamps del sol entren per la 
finestra i escolte de nou la seua veu: -"Quan partirem? Tardarem molt? 
Desitge allunyar-me d'ací com més prompte millor". S'alça agafant la 
seua roba de terra. 



A la llum del sol, puc veure clarament el distintiu, aqueixa horrible 
marca que jo també posseïa. Instintivament pose les meues mans sobre 
la marca, de la mateixa manera que temps enrere vaig fer amb la meua 
i en alçar la mà les dos comprovem que ha desaparegut. Es llança sobre 
mi i m'envolta de nou en els seus braços. Amb ànim li dic: - "Prompte, 
ens n'anirem prompte". 

Somriu i em diu:- "Quan aquest dictador acabe amb tot, no quedarà 
res, perquè només ell és igual a ell. Construirem un món nou". 



Ens abracem tombades al llit, amb el sol banyant els nostres cossos. 



Lorena Pons 

L'infiltrat 



^LV ant en sistemes físics, com en la vida mes genèrica, ocorren, en 
^^^ intervals infreqüents i impredictibles, moments en què una força 
infinitesimal, donada la seua condició i la seua posició en la gran constel- 
lació del que ocorre, és capaç de donar lloc a una transformació enorme. 
Existeix la capacitat de l'impacte directe de la personalitat humana sobre 
la història, no sols per mitjà de moviments organitzats i grups d'acció, sinó 
també per individus prou alerta per intervenir en el moment i lloc ade- 
quats, amb les metes idònies. 

Lewis Munford. 



Any 2075. El comissari Visedo, de la Secció Política Antiterrorista, 
dóna les instruccions al seu home. Es tracta d'un jove de vint-i-set anys, 
l'inspector Marsal, número u de la seua promoció, superdotat que ha 
fet a distància les carreres de psicologia, criminologia, química, teleco 
i matemàtiques al mateix temps que estudiava per a Policia Nacional, 
pagant-se els estudis treballant. Expert en demolicions i teologia com- 
parada, a més de paracaigudista, arquitecte i espeleòleg. Orfe, no té 
família. Culte, amant de la llei i molt discret i reservat amb la seua vida 
privada. Tot el món que el coneix pensa que és cambrer de la cafeteria 
l'Estrella del Nord. A les nits se'l pot veure obert, simpàtic, cridant 
"bot!" No és eixa la seua vocació, perquè ell té ambicions: vol ser un 
policia famós, i espera una oportunitat. 

— Es una missió molt delicada Marsal. Des que eliminàrem el perill 
islamista introduint en els seus països d'origen nines de FAMOSA, 
pràcticament no tenim treball polític [pausa, meditació]. L'anarquisme 

se'ns revela com l'enemic immediat [Visedo va passant projeccions en 
les que apareixen pàgines anarquistes d'Externet plenes de discursos 
violentíssims que parlen de l'odi, de la ira i de la ràbia]. Esta gent pre- 
para alguna cosa, Marsal, i vull saber què és. Hi ha molts indicis que 
assenyalen que hi haurà un atemptat terrible. 

— Cert [Marsal revisa una calculadora]. Les meues anàlisis estadísti- 
ques mostren una possibilitat d'atemptat de més del 35%, que arriba 
al 100% en tres anys. 

— [Visedo somriu complagut i comprova els seus comptes]. Així és. I 
després vull una desarticulació fabulosa, quelcom que es commemori 
d'ací a vint anys en el suplement dominical de La Vanguardia. Així que 
et vaig a encarregar la missió d'infiltrar-te en el moviment llibertari. 
Seràs un d'ells, descobriràs els seus plans, i els detindrem per sempre 
mai. Conte amb tu. 

— [Gest de pedra]. No es preocupi. Acabarem amb els anarquistes igual 
que acabàrem amb els moros. 



II 

Dos mesos més tard Marsal està reunit amb un grup d'àcrates molt 
perillosos, en un cèntric pis ocupat de l'Hospitalet. Els assistents porten 
unes pintes que no veges, un altre dia els descriurem. Marsal els par- 
la. Els assegura que ha arribat el moment de l'atac. No poden esperar 
més. 

— ...Basta de passivitat, de sacrifici, d'acomodament! Abandonant la 
misèria de la vida deixarem de teoritzar la misèria! La tàctica sistèmica 
que hem d'adoptar és la de propagar la insurrecció aquí i ara buscant 
l'efecte dòmino de manera clandestina. Cal recuperar la iniciativa i 
oblidar l'etapa defensiva, l'obsessió quantitativa, la formalitat i la tem- 
poralitat. Amb deu o quinze companys serà suficient. Per mitjà d'una 
acció commovedora, de destrucció del poder i dels seus servidors, mos- 
trarem a la multitud quin és el camí. La revolta adquirirà proporcions 
gegantines davant del buit de l'Estat i l'Anarquia estarà a l'abast de la 
mà... 

Els concurrents fumen enormes porros i l'escolten com el que sent 
ploure. La densa fumarada està afectant seriosament les capacitats cog- 
nitives de Marsal, a qui li està entrant una rialleta panoli summament 
desagradable. Una jove de quinze anys rossa, baixeta, grossa, amb pèl 
curt excepte cabellera en el bescoll, està embadalida mirant-li. Es el seu 
ídol, què bé parla. S'anomena Petula i fa malabars. Ella s'alça, l'agara 
de la mà i el porta al dormitori on se'l folla durant més de dotze hores. 
Tenint en compte que Marsal va fer vot de castedat i s'ha passat la vida 
estudiant, l'experiència pràctica li resulta aterridora. 



III 

Marsal està un poc desesperat. Porta més d'un any de reunions. Les 
llargues i demolidores assemblees, el cardar amb una adolescent hiper- 
flexible i les drogues cannàbiques i sintètiques són esculls per als que 
no estava preparat. Li ho comunica a l'Inspector Visedo que li dóna 
ànims, li exigeix resistència [et vaig advertir que la missió no seria fàcil 
— Li diu — ], li proporciona fons econòmics quasi il•limitats, targetes 
d'identificació, un equip d'ajudants d'una ETT per a emergències, i 
les claus del dipòsit d explosius de la policia. Visedo li explica que cal 
aplanar el camí als terroristes, facilitar-los les coses, fer-los sorgir els 
seus pitjors instints. L'anàlisi probabilística matemàtica [tecleja furiós 
la calculadora i somriu satisfet] indica que l'atemptat que preparen ha 
d'estar relacionat amb el Congrés Mundial del BNMP (sigles secretes 
de Banquers Negociants Mandataris Benestants), la reunió de ricassos 
més important del planeta del 2078, d'ací a dos anys, on s'abordarà una 
agenda de progrés per pal•liar la falta de confiança de la població en 
el paper moneda (donades les altes taxes d'inflació) amb mesures com 
ara la implantació del microxip genital de naixement i coses així que 
se'ls ocorren als caps en èpoques de crisi. Si els anarquistes no trauen el 
tema — suggereix Visedo — , haurà de plantejar-ho ell. Encara queden 
dos anys. 

Així reconfortat, Marsal torna a reunir-se amb els conspiradors lliber- 
taris. Esta vegada vol que sigui la definitiva. En el pis de sempre hi ha 
en esta ocasió més de cinquanta persones atretes pels rumors de la seua 
personalitat irresistible. Per arribar fins allí han hagut de superar un 
sever filtre d'exigències: tots els mòbils han sigut desactivats llevant-los 
la bateria i la targeta; el lloc, el dia i l'hora han estat encriptats en anun- 
cis de la premsa gratuïta al llarg d'una setmana. El procés ha sigut tan 
complicat, que més d'un centenar de persones vaguen perdudes pels 
ravals molestant a deshora els serens dels honrats barris proletaris. Però 
no importa. Els que han arribat a la cita són els millors, els de major 
importància qualitativa, que no quantitativa. Hi ha punkis vells amb les 
seues rates que asseguren que van conèixer Durruti; un barbut cobert 
amb un capell roig i negre adornat amb bales; una vella artrítica amb 
cabellera negra que pareix que morirà en cada expiració; primitivistes 
amb els seus pantalons de camuflatge, tors nu i matxet al cinyell; sin- 
dicalistes de la unificada Confederació Nacional General (CNG-AIT); 
mestresses de casa de Dones Llebres (dones que corren molt); mestres 
d'escola amb arracades al nas, treballadores socials amb "monos" grocs 
i reflectors... Marsal obri la sessió, però abans que puga acabar la frase 
l'interromp un jove company de Finestrat anomenat Mateo. 

— Tu eres el que ens ha convocat? 

— Doncs... Sí. 

— Que tu t'estàs follant viva la meua xicota? Jo et mate! 

Abans que algú puga impedir-ho o ajudar-lo, el jove company li llan- 
ça una litrona a la cara. Marsal, sempre preparat per a tot, aparta el 
seu rostre interceptant la desviada trajectòria del projectil, que l'im- 
pacta, talla i desinfecta, tot al mateix temps. La confusió es fa indes- 
criptible, la gent crida, les rates mosseguen, algú treu una pistola de 
salva i la detona, el president de la Comunitat de Veïns colpeja la 
porta i cadascú es marxa com pot per on vingué. Petula diu adéu a 
Mateo amb mals modals per la seua gelosia desmesurada. Atén des- 
prés Marsal en el dormitori, que creu no poder despertar del malson. 

Marsal presenta la dimissió clavant Visedo. El comissari Cap no l'accep- 
ta. Ell torna a recalcar-li la dificultat del treballet que se li ha encomanat, 
la seua importància per al futur del país i la prometedora carrera que tin- 
dran per davant si la culminen amb èxit. Marsal assenteix amb pesadesa. 
Visedo li entrega els plans del Palau de Congressos de Nova Barcelona, 
amb capacitat pels més de cent mil assistents a la reunió mundi- 
al de la BNMP. Li assenyala els punts que caldrà dinamitar al semi- 
soterrani perquè tot es vinga abaix. Es molt important que tot siga 
verídic perquè pareixi real. Quan les bombes estiguen llestes, i tots 
els caps d'Estat del món reunits, serà el moment d'avisar la policia, 
per què amb gran desplegament de mitjans procedisca a les detenci- 
ons dels sediciosos. La brigada política antiterrorista apareixerà com 
la salvadora del Sistema evitant el pitjor atemptat selectiu de la his- 
tòria de la Humanitat. Serà gloriós per ambdós. Marsal sospira i ac- 
cepta la continuïtat de la tasca mogut per la seua insaciable ambició. 



VI 

Han passat dos anys més, i Marsal està caient en el pou de la depressió. 
El que li està ocorrent dia a dia no ho aguanta qualsevol. No és només el 
cacau teòric de l'anarquisme, ni les insuportables vetllades amb discussi- 
ons incomprensibles i reprotxes inacabables, ni els ensordidors concerts, 
ni les botellades de Mateo que ho ha denunciat com a masclista en la 
premsa digital llibertària, ni els insults, escopinades i clubs de fans.... Es 
que damunt els anarquistes es renoven anualment, uns se'n van sense 
deixar rastre, altres arriben com si tal cosa, i ell — com a Sísif modern — 
ha de començar una vegada i una altra amb la seua labor policíaca. A 
qui no hi ha manera de llevar-se de damunt és a Petula, que el perse- 
gueix per totes bandes, i a Mateo, l'afició del qual a la brega ja coneixen. 
Ara Marsal està en les Rambles després d'eixir de la seua modesta ocu- 
pació. Parla amb un jove artista (cantant), que vol formar un grup i 
que insisteix a delectar-li amb una de les seues lletres que li entona a 
crit pelat: 

Tremoleu burgesos! 
Tremoleu pillastres! 
Vos jurem que en mesos 
No hi quedarà rastre 
Tremoleu marquesos 
Aneu a patir 
Es el que et mereixes 
Per ser tan... 

A l'arribar a este punt el jove es deté, mira amb esperança a Marsal i li 
pregunta...: 

— Se t'ocorre quelcom que rime amb patir? 

I a continuació, amb molt interès inquireix al que considera com el seu 
mestre...: 

— Es veritat que Hitler va ser nazi? 

Marsal somriu bondadós. Però en la caverna del seu crani, una fosca 
figura estrangula eixe mamarratxo. Se sent atrapat en una trampa infa- 
me. Qui es torna arrere ara, havent malgastat el millor de la seua joven- 
tut a investigar a estos petimetres? Cal fer alguna cosa. No està disposat 
a suportar ni un minut més. Cal acabar amb això com siga. Convocarà 
l'assemblea que acabarà amb totes les assemblees. 

VII 

Seguint els misteriosos procediments ja descrits, l'Ultima Assemblea és 
convocada a l'Hospitalet. Esta vegada Mateo, el seu mortal enemic llan- 
ça-litrones, confós pel prolix i complicat de les instruccions, no com- 
pareix. Està deambulant despistadíssim per la Serra Nord de Madrid. 
Marsal avalua els presents. Veu amb espant que diverses xiques s'han 
tatuat en el front la frase "no tinc xicot" i que Petula els tira mirades 
travessades. Homes i dones, tan variats com sempre, de gran impor- 
tància qualitativa, estan atents. L'única diferència és que en lloc de 
rates com a mascotes, uns tipus molt pintorescos amb aspecte de ta- 
libans han portat a la reunió una xicoteta cabra que fa pudor. Marsal 
demana silenci i emet una breu introducció: l'organització informal 
que hi ha en funcionament manca de centre i de líders. Només l'afi- 
nitat, l'amistat, el profund coneixement i la confiança mútua seran 
els motors d'este acte valent i decisiu. No esperen ordres externes, no 
fan una altra cosa que complir les seues pròpies voluntats. No tenen 
compromisos més que amb ells mateixos, perquè els compromisos 
amb agents exteriors fan més fort a l'Estat-Capital. Dit açò Marsal no 
perd el temps i explica els seus plans a tota velocitat: volar el Palau 
de Congressos amb tots els capitalistes dins, i provocar la insurrec- 
ció amb cinc-cents obrers compromesos. Els grups estan preparats i 
cadascú al seu lloc. Pregunta: quina serà la resposta dels anarquistes? 
La resposta és que si és en cap de setmana un no pot perquè cal fer la 
compra i reparacions; que si serà a la vesprada que li ve millor; que si 
es farà mal als animals i plantes; que si hi ha plans per a després; que si 
al cap i a la fi els capitalistes són persones i se'ls hauria d'avisar abans; 
que si pot portar a la mare que li fa por deixar-la sola a casa a la nit; 
que si caldria fer comissions de treball; que si editar un fanzine; que 
està farta de reunions i que després la gent no neteja el que embruta; 
que la cabra en la part alta de la botella li posa nerviós; que si Al•là 
serà tingut en consideració feta la revolució; que eixos cinc-cents obrers 
són reformistes; que no està d'acord amb què hi participin membres 
de la CNG, ja que són estatalistes; que per què no fer una festa en el 
camp; que és necessari destruir tota tecnologia superior a una pedra; 
que la SGAE ha denunciat per injúries a una pàgina llibertària; que 
és trist que no s'acabe d'entendre que l'independentisme llibertari no 
pretén més que la independència; que què passa amb els presos que 
ningú els escriu; que és al•lèrgic als explosius i prefereix encarregar- 
es 



se de la cuina; que si cal tapar el clavegueram del pati perquè la tor- 
tuga s'escapi per allí; que si comprar llapis de colors... L'assemblea 
dura set hores més i s'acorda finalment, encara que no queda molt 
clar, potser sí i potser no, dur a terme la proposta de Marsal. Aliè a tot, 
escolta la seua calculadora com si fora una ràdio. Li afirma que l'anà- 
lisi probabilística mostra un 100% de possibilitats d'atemptat demà. 
Ell pot dir-se amb seguretat que cada vegada està més embogit per la 
fumarada, i perquè algú per davall de la taula li ha tocat diverses vega- 
des la polla. 



VIII 

Són les dues de la matinada del dia i l'hora fixada. Ni déu s'ha presentat 
a la cita, ni tan sols Petula, ni Mateo.... El vent arrossega porqueria. 
Marsal contempla incrèdul el rellotge, que corre implacable allunyant- 
se per la vorera. Maleïx la covardia dels anarquistes i es posa en marxa 
en solitari. Avisa a l'equip d'emergència, treballadors negres sense pa- 
pers d'una ETT protegida per Visedo. Arriben a l'estona. Van nus i 
suats amb tapall, com exigix la legislació vigent. Entren en el depòsit 
de la policia amb els salconduits preceptius. Carreguen el camió amb 
una nova versió de l'explosiu rhoedor, milers de vegades més fortes que 
el que va demolir la Torre Eiffel quan l'atac dels portuguesos. Partei- 
xen després de firmar l'albarà. Paren enfront del Palau de Congressos. 
Marsal s'identifica davant de la subcontracta de seguretat com a revisor 
de subsoterranis i rep el pas lliure. Entren els suats portadors portant 
sobre els seus caps els paquets. Col•loquen les càrregues en els punts 
seleccionats seguint severes instruccions de l'inspector. Un cop acabada 
la feina, els negres reben les seues suculentes pagues i es despedixen 
esvalotats partint cap a les seues llunyanes i salvatges tribus. No ha 
d'haver-hi testimonis. Marsal seguix amb la seua tasca connectant ca- 
bles de colors... 

EX 

A les nou de la nit, quan banquers, comerciants, industrials, manda- 
taris, generals i més per l'estil, estan obrint la sessió del Congrés de la 
BNMP, Marsal rep la desagradable visita de la policia abans que puga 
haver eixit del semisoterrani. Una crida anònima ha alertat la pasma. 
Marsal els intenta donar explicacions rebent una ràfega de metralladora 
en el ventre. Trencades totes les seues il•lusions, contemplant en un ins- 
tant horrible previ a la mort totes les assemblees dels últims anys a les 
que va haver d'assistir. . . , estreny el detonador digital. Ni túnel, ni llum 
al fons del túnel, ni hòsties en vinagre. Tot està negre quan l'explosió 
fon l'edifici. 



Des de l'alt de Torrebarcelona, el comissari Visedo [alçant els 
punys al cel i llançant una diabòlica riallada], contempla com 
s'afona el Palau de Congressos esclafant a més de cent mil plu- 
tòcrates, governants i quadres mitjans. El foc s'estén per to- 
tes bandes. Al cap d'unes hores, la insurrecció és ja planetària. 
El comissari Visedo, el policia anarquista, l'infiltrat, ha desencadenat la 
fúria de la Revolució Social. 



Fernando Ventura Calderón. 
Traducció de Rosa Navarro Martínez 

La fi. 



Crashh! s'escolta a la porta, un soroll de vidres trencats, una ampo- 
lla s'estavella contra la fusta i la paret de la casa, i de sobte, molt 
abans de poder alçar la vista i veure què ha passat, Fuuummmü Un colp 
de so esclata mut, un so de combustió, la deflagració. 



Se sent el colp, vidres trencats al carrer, mire cap a l'altre costat, ama- 
gant-me de la llum, i de sobte el soroll d'una forta deflagració, un "fuu- 
um", una explosió incendiària, com quan el gas de la cuina tarda en 
prendre, un colp de silenci trencat per una sorda pressió. No cal veure- 
ho per assabentar-se del que ha passat, és prou evident que han llençat 
un còctel Molotov a la casa. Soroll de cadires, burf, burf!!, les gosses 
comencen a bordar, les taules per l'aire, totes cap a la porta, a veure que 
s'hi pot fer. De colp i volta, colps i cadires que es mouen, la gent crida, 
sense massa tensió, però la gent es mou, sembla que el vidre s'ha trencat 
a la porta, baixe les escales, ràpid, corrent, sense llum. Baix,ha passat 
alguna cosa, ho note, s'olora. 

Van obrir la contrafinestra, i una flama refulgent s'alçava blava i roja 
davant la porta, enlluernant la foscor de la nit. La porta s'obri i ixen 
corrents cap a tots els costats per tal de veure algú, amb la ràbia a la 
gola. Les gosses continuen bordant. No hi ha ningú, però no s'ha escol- 
tat cap cotxe ni moto. Mirem la rodalia, qui haja sigut, ha fugit i no ha 
deixat cap rastre. La llum blava, freda enlluerna el pis, la porta oberta i 
els companys que tracten d'apagar el foc. 

Em pare una estona a l'escala, mirant com les flames tracten d'engo- 
lir-se la porta de casa, com la nostra seguretat es crema amb una olor 
sintètica, com el foc s'engolia el treball de tant de temps, la confiança. 
La calor que desprèn l'incendi porta la signatura del terror, de l'assetja- 
ment, del final d'una etapa. 

La gent parla, em diuen que ens han llençat un "coco", uns no s'ho 
creuen, a mi no em sorprèn, el foc comença a apagar-se. Dos companys 

s'havien posat a apagar-lo en la normalitat que donen els atacs conti- 
nus, el setge que patim des de fa anys. 

No hi ha ningú, no hem sentit res que ens puga dir com se n'han 
anat. 

La nit no era massa freda, una estranya nit d'hivern, quasi diríem que 
era una nit de Falles, vent de Ponent, sec i càlid. Era tard, de matinada, 
sort que la gent no se n'havia anat, sort que hi havia algú. 

La flama no ha arribat a cremar res, les companyes l'apaguen ràpida- 
ment. La gent torna cap a dintre. 

La deflagració només ha deixat una taca fosca a la part baixa de la porta 
de fusta i una amarga sensació d'impotència. Parlem una estona més, i 
la nit comença a acabar-se. La gent té son i se'n va cap a casa, em quede 
a soles, amb les gosses, que ja estan més tranquil•les, el sol ha eixit, tan- 
que la porta amb les barres i me'n vaig a fer una becadeta. La son se'm 
torna esquiva, no vol ajudar-me a descansar, les gosses es posen al meu 
voltant, prop de la meua cara i em llepen abans de dir-me bona nit. Em 
sent prou segura amb els rajos del sol a la cara, em tape amb la manta, 
m'enfonse sota els llençols i em deixe anar fins a caure en la sopor. 

Quan m'alce, toque a la Mare per a contar-li el que va passar ahir. La 
Mare em diu que me'n vaja, que no sigam cabudes, que no guanyem 
res, però no l'escolte, sé que m'estima molt, però no he d'escoltar-la. 
Diu que hem de ser prudents, d'abandonar, d'anar-nos-en molt lluny i 
viure una vida feliç, que qualsevol dia hi haurà una desgràcia. 



— Ho sent molt, Mare, però jo m'hi quede, jo visc així, és el meu món, 
i no m'he de rendir mai.- són les paraules que passen pel meu cap però 
no puc dir-les a la Mare, es preocupa molt. 



El foc, marca la línia que separa la sensació de la certesa, ara ho sé. El 
nostre camí és el bo, no hem de deixar-nos arrossegar, hem de roman- 
dre segures del que fem, hem de resistir fins al final. 

— Mare, mai no cregués el que diuen de nosaltres, som i serem feliços, 

fem el que fem, perquè volem fer-ho així. Diguen el que diguen de no- 
saltres, diguen el que diguen de mi, aquest és el camí que vaig decidir 
recórrer i no he de retrocedir. Confia Mare — pense per a mi mateixa 
quan ja ha penjat. 



Em prepare per a una nova nit, i hui, a més no vindrà ningú a casa, estic 
sola amb les meues gosses, i la foscor avança, ve cap a nosaltres sense 
parar, lleugera i funesta. 



Passen les hores, i la tensió creix, les gosses tornen a bordar, sense parar, 
cada vegada que senten passos al carrer, cada vegada que algú passa per 
la porta, si escolten un cotxe que frena a la cantonada. 

Un moment de tensió, un silenci tens i de colp i volta, barfÜbarfi! es- 
cridassen a la porta, es llancen contra la fusta i mostren les seues dents, 
criden sense parar, fins que la presència desapareix, allunyant el terror. 

Brufflbrufï!, de vegades no s'alcen del sofà, s'ho fan tranquil•les, aques- 
ta vegada ha de ser que aquest ha passat fa un moment, olora com algú 
que coneixen. 

Em miren, estic afonada al final de l'habitació, sempre de cara a la por- 
ta, esperant, esperant. Veig els seus ulls, mouen el cap, i el Logan ve i 
em llepa la cara, em mira i em mossega la mà per tal de traure'm de la 
tensió, s'asseu al meu costat. Tanca els ulls i es fa una bola, ja ha arribat 
el sol, ja sembla que l'ombra fosca se'n va, el batec del meu cor deixa 
de colpejar el meu cervell,a poc a poc la son deixa caure sobre mi la 
seua espessor i comence a tancar els ulls, les gosses s'apropen, ha arribat 
l'hora de dormir, d'aguaitar l'arribada de la pròxima nit.. 



Ara quan m'alce de vesprada em fa mal l'esquena, de dormir al sofà, 
vora la porta, amb el llum encès. Somiant en les flames, somnis d'im- 
materialitat, ansietat i estrès. Formes que canvien i una infinita sensació 
de soledat. 

Prop de la depressió i l'angoixa, mire la porta i desitge que tot siga un 
malson, però quan torne a mirar la finestra veig les taques negres i veig 
com se n'han anat algunes companyes agarrades de la mà de la por. Hi 
ha companyes que no tornaran, el setge ha acomplit la seua funció, el 
foc ha fet que la gent s'afone. No puc culpar-les, la por es molt forta, la 
tenim a dintre. Vam fer-nos unes abraçades, uns petons i les vaig deixar 
anar. Ara, em quede amb les gossetes, que salten i m'arrapen, crec que 
tampoc no volen anar-se' n. 



Les nits pesen molt en soledat. Amb l'ombra d'un ganivet que s'apropa 
per l'esquena, amb la fulla amenaçant el futur, amb el poder del pes 
d'un sistema que vol rendir-nos i que ens agenollem. 



Colps al carrer, les gosses s'unflen, no poden ni bordar, un so mut 
ix dels seus cossos, rrrrrrrrrrrrr. Els meus ulls s'omplin de terror, forts 
colps a la porta, colps metàl•lics, soroll de vehicles que s'aturen a la 
porta. Crec que ha arribat la fi, les gosses borden, criden sense parar 
quan la porta es trenca, passos que pugen les escales de pressa. Agafe la 
pistola, m'atrinxere al fons de l'habitació, col•loque el llit per cobrir el 
meu cos, les gosses criden ferides per les potades dels homes que tracten 
d'entrar a l'habitació. Un parell de trets, i cauen a terra, un crit de do- 
lor, dispare, i un d'ells perd la part de darrere del cap. Cau escales avall , 
roda i se senten els colps muts del seu casc colpejant els escalons. 

Les gosses romanen mortes prop de la porta, i els homes, de negre i amb 
passamuntanyes sota els cascos, porten armes de veritat. Es el final. 

Un parell de ràfegues dels homes de negre i ja no sent res més. 

— Mare, confia, que sempre vaig ser feliç. Mare no tingues por, que 
és el pitjor que podem tenir. Ara si que vole i me'n vaig lluny. Mil 
petons. 

Una bota rebenta la meua boca a terra, mentre els meus ulls s'omplin 
de sang, és la fi. 

Paco 

Despertar tard a la primavera? 

( o la història de l'ull que va decidir declarar-se anarquista) 



^^^^ón les vuir, i com cada vespre sento els seu pas lleuger i decidir 
^^^ per la rambla. Acaba d'entrar al local, seu a la seva taula i demana 

una chouffe. Al segon glop, nerviós, comença a discutir, però amb qui? 

A la taula no hi ha ningú més ... El cert és que molt pocs recorden la 

història, el que va passar aquell primer dimecres d'abril, quan el seu ull 

esquerre va decidir declarar-se anarquista. 

— Companys, amics de la revolució, inconformistes, enemics del siste- 
ma! Avui, sota aquest sol radiant de primavera, em declaro anarquista 
per ara i sempre! 

Com? Encara estic somiant? Va pensar en un primer moment. Però mai 
havia estat tan despert. Feia dos mesos que la seva dona l'havia deixat, 
però un catòlic com ell no volia acceptar la separació d'un enllaç de 
Déu. Ara al seu llit d'adolescent, amb 45 anys, es negava a escoltar al 
seu ull esquerre. 

— Què dius?! Anarquista jo? Vull dir, tu? Si sempre he estat catòlic, de 
dreta i partidari d'un nacionalisme de fet diferencial. I ara que m'ex- 
pliques? Que vols ser anarquista? Ho sento però no, no i no. Això no 
toca! 

— Ho tinc ben decidit, tinc tot el dret a ser anarquista, i si no el tinc 
tan se me'n fot! Ho sóc i punt! Ets un feixista, vas de democràtic però 
se't veu venir d'una hora lluny! Explotador, especulador, egoista i pre- 
potent. Això és el que ets! 

— Prou! Deixa'm anar al lavabo! Amb una mica d'aigua freda entraràs 



Al lavabo la discussió continuava fins que la seva mare, estranyada pels 
crits, va donar dos copets a la porta: 

— Reietó? Et trobes be? 

— Siiiiii, mare si. No es preocupi. Estic assajant un discurs per fer avui 
a l'empresa. 

• Molt bé, però no triguis massa que les torrades i la llet se't re- 

fredaran. 

Un cop la mare va marxar a la cuina les negociacions van agafar un aire 
més violent: 

— Mira, ull merdós, no pots ser anarquista! — es deia al mirall assenya- 
lant l'ull. — Si vols et deixo ser de centre, però sense tocar l'esquerra! 

— I una merda! 

— Molt bé — va dir apropant el seu puny a l'ull- Tu t'ho has buscat! 

El cop de puny va ser sec i contundent. Però l'ull no va trigar en reac- 
cionar: 

— Torturador!!! Assassí!!! La lluita està en peu!!!! 



Aquell mateix matí, a la feina, les coses van empitjorar. L'ull va analitzar 
cadascun dels seus moviments i accions. 

— Explotador, tens els treballadors a precari, t'haurien d'escanyar sense 
pietat. I mira com manegues la teva immobiliària, com si fossis un 
autèntic mafiós!! 

— Prou, t'he dit! Es que no has tingut prou amb l'hòstia d'aquest matí? 
Et tancaré ull i no podràs parlar mai més. 

— Censurador!!! Estàs tallant la meva llibertat d'expressió!!!! Feixista!!! 

Però mantenir l'ull esquerre tancat tot el dia resultava massa cansat i 
empipador, és per això que va cridar a la seva secretària. La noia, que 
en un primer moment va pensar que el seu cap tenia una forma bastant 
peculiar d'insinuar-se picant l'ullet, va obeir les ordres de seguida. 

— Demana hora urgent amb el meu metge. Vull que m'atengui aquesta 
tarda mateix, a primera hora! 

— Molt bé. — Es deu haver donat un cop, va pensar mentre marxava. 

A la consulta, el doctor va examinar l'ull des de totes les perspectives, 
el va il•luminar amb el seu llapis llanterna i va fer servir els aparells més 
avançats que tenia a la seva clínica privada. I finalment, va emetre la 
seva diagnosi: 

— Li seré franc, és un cas força complicat. I ho és bàsicament per la seva 
edat. Té 45 anys! Com pot declarar-se anarquista? 

— Això mateix li he dit jo, al llarg del dia, però no em vol escoltar. 

— Miri, aquestes coses es desperten a l'adolescència, llavors és detecten 
ràpid. En aquests casos el remei és infal•lible, amb el temps es curen i 
tornen a ser òrgans normals. Però el seu ull ja és un òrgan madur i per 
tant, les seves conviccions són molt més fermes i difícils de doblegar. 

— Llavors què he de fer, doctor? S'haurà d'extirpar l'ull? Tinc diners per 
un trasplantament i ens assegurarem que el nou ull sigui d'un home 
de bé. 

— Nooooo, no crec que extirpar sigui una bona solució. Pensi que l'arrel 
de tot això surt de dins, és com un tumor intern. Podem extirpar una 
part, però no trigarà a desenvolupar-se en una altre lloc del seu cos. I 
fins i tot, l'altre ull o el nas o la boca podrien liderar un procés de rebuig 
i protesta contra la seva acció. Podria iniciar una revolta! 

— Té raó, l'ull passaria a ser un màrtir de la revolució. I la seva causa 
passaria a ser una creuada. 

— De moment, intentarem adormir-lo, amb unes gotes d'anestèsic i 
li recomanaria que fes servir aquest pegat de tela per tapar-se l'ull en 
determinades ocasions que podrien resultar-li compromeses. 

— Gràcies, doctor. 

— Un plaer, no oblidi deixar el seu xec a recepció! Les urgències sempre 
tenen un plus afegit. 

Aquella nit, mentre tancava els dos ulls desitjava que tot allò fos un 
malson i que a l'endemà el seu ull tornés a veure com sempre la vida. 
Però allò era real, i no marxaria mai. 

A partir d'aquell dia, no falta mai a la seva cita. Cada dia a les vuit seu 
a la taula sòl amb la companyia de la seva cervesa. Beu i discuteix amb 
el seu ull, intenta fer-lo entrar en raó. Alguns creuen que és l'ull qui 
està guanyant la batalla i que qualsevol matí, en aixecar-se, la seva boca, 
l'altre ull, les orelles, el nas, i la resta del cos acabarà cedint a voluntat 
de la seva ànima anarquista. 



Marta de San Nicolàs 

En una nit d'insomni de gener del 2009 

Barcelona 

La increïble, però certa, 
història dels gats negres. 



a ser fa molt temps, per allà 1 any 2000, acompanyats del que 
f creiem que eren els guanys de les lluites del poble i de la llibertat 
d'expressió, el Partit Negre-Aleurofòbic va prendre el poder del govern 
de l'estat espanyol amb la majoria de vots. La seva campanya havia 
estat una de les més polèmiques, és basava en fer tornar la superstició 
de que quan algú és creuava un gat negre és veuria immers en la més 
catastròfica i gran mala sort. 

A partir D'aquí va ser fàcil grimpar fins al poder, ja que, aquest partit 
deia satisfer la necessitat de seguretat envers a la por que havien creat a 
la població sobre els gats negres, malversant, criminalitzant, inventant, 
difamant tot el possible i per imaginar sobre aquests felins. Això al mateix 
temps que defenien la llibertat d'expressió, la veritat i la democràcia. 

En el primer dia de feina d'aquest partit que deia formar part dels 
partits demòcrates ja va començar la repressió: Detencions, assassinats, 
desaparicions, tots els gats negres van desaparèixer d'un dia per a l'altre, 
i en quant en naixia un el mateix poble celebrava la seva benvinguda 
al món denunciant aquest fet, havien aconseguit el que tothom vol 
aconseguir: el poble unit, amb un sol propòsit: el control, i d'una 
manera fàcil: la manipulació de la informació i de l'educació. 

Mares plorant, pares rabiosos, suïcidis sentimentals, brutals pallisses per 
part dels cossos policíacs,... això és el que passava dins dels caus d'aquests 
gats. A la televisió només és veia la criminalització del moviment felí 
que s'havia organitzant en contra d'aquesta tirania: Milers de notícies 
diàries on explicaven les històries sobre humans que havien perdut la 
vida o que la seva vida havia empitjorat d'un dia per a l'altre al creuar-se 
amb un gat negre, gats aranyant les cares dels policies,... 

Després d'un temps d'incertesa, varen començar a sorgir els primers 
moviments de la població a favor de l'alliberament dels gats negres, ja 
començaven a sentir-se les històries de persones que vivien amb gats 
negres, van sortir diaris contrainformatius de les impremtes, es varen 
crear fanzines, és muntaven assemblees i la gent s'organitzava, però 
aquests també van ser marginats i condemnats per la gran Televisió a 
càrrec del P.N.A. 

I així va acabar tot, la gent va acabar assimilant, per increïble que sembli, 
que tampoc s'estava tan mal sense viure amb aquests fantàstics animals, 
quan algú parlava simplement deien: Oh, prouta pena tinc jo! Ara ja 
estem bé com estem!, o: Jo no sóc cap gat, que s'arreglin elL•l, o: A aquests 
gats, ni aigua, tots morts! Avui mateix ha sortit per la tele que... I de tal 
manera, a aquests ciutadans se'ls hi van anar robant drets i llibertats 
sense ni tan sols adonar-se'n o creient que era bo per a ells. 

I així de fàcil tota la realitat la van convertir en una mentida. Però els 
gats negres algun dia s'aixecaran per últim cop i nosaltres hi serem allí. 



Ferran R. 

Base Reguladora 



h 



a trobada 



Barcelona, 11 de setembre del 2078. Són les 20 hores PM. Després 
de l'Incident d'Uluru (veure relat del Segon Certamen), Catalunya és 
independent. Però la crisi econòmica no perdona i hi ha toc de queda 
imposat per les atziagues circumstàncies. En un cèntric bar de la Bar- 
celoneta, cronometrats per un impuls irresistible, tres apostes figures 
vestides amb vestits de Cortefield se saluden. Són Joan Payols Espetec, 
Inspector Nacional de l'Agència Tributària, Jordi Casa Tarradellas, Ins- 
pector Mèdic del Servici Nacional de Salut, i Jaume Granota Torta, 
expert en explosius de les Forces Armades Catalanes en excedència, 
i en l'actualitat Cap de Protocol de la Conselleria de Benestar Social. 
Són els components del Grup Trinitat, creat per a defensar la pau, l'or- 
dre i la cultura del poble. Mentres prenen les seues infusions de farina 
amb oli de peix, llancen grunyits de difícil interpretació. Comencen a 
caminar fins que arriben a un edifici situat a l'avinguda de les Corts 
Catalanes. Pugen a l'ascensor mogut per vapor fins al sisè, penetren en 
un dels apartaments i s'assenten en bicicletes estàtiques al voltant d'una 
taula model Últim Sopar. Tot està il•luminat amb un parell de veles. 
Una enorme senyera d'espart cobrix les parets. Després de cantar Els 
Segadors, obrin la sessió. 



Tèrbol contuberni 

— Companys — Exposa Joan com a cap del grup — , hi som ací un 
cop més reunits per a fer que impere el regne de la Justícia. Dura és la 
missió que ens hem imposat, però la qüestió és que des que iniciàrem 
les nostres activitats, han caigut les jubilacions anticipades en més d'un 
75% [mostra un gràfic descendent en la presentació del pogüerpoin. 

L'ordinador es queda penjat]. Maleït Güindosvista renovat! I ara s'aca- 
ba la bateria! [tots comencen a pedalejar connectats als seus dinamos. 
Reinicien l'ordinador]. Bé. La qüestió és que des que aconseguirem la 
independència amb l'Incident d'Uluru, les coses ens anaven de mal en 
pitjor... 

— Qui sospitaria que just s'acabaria el petroli? — manifesta el segon 
conspirador, que és Jordi. 

— I que l'ONU ens imposaria sancions i ens tirarien de la UE — Co- 
menta Jaume, tercer encara que no menys important del grup... 

— I que Rafa Nadal es faria aranès — Insistix Jordi... 

— BASTA. La qüestió és que a causa de la rigidesa de les lleis catalanes 
[tots es colpegen el pit i inclinen el cap], milers de treballadors absen- 
tistes simulaven baixes per a jubilar-se i cobrar la incapacitat total amb 
el 35% de la base reguladora. Des que començàrem a matar-los hem 
aconseguit que: a) s'estenga el pànic entre els simuladors; b) la gent vaja 
menys al metge, amb la qual cosa la població està més sana; c) les ar- 
ques de l'Estat català siguen menys deficitàries. Esta abnegada i secreta 
missió que duem a terme... 

— Oh ja calla i dis-nos qui és el pròxim! — Exclama Jordi — Eixa mes- 
tra que usava l'excusa de la fibromiàlgia per a portar els xiquets al col- 
legi em va deixar esgotat i no tinc ganes de discursos... 

— Sí. Com corria la molt gossa. I el dependent sord que després escol- 
tava música de Beethoven també va donar feina... 

— La qüestió [mirada desaprovadora], és que sabeu que no m'agrada 
ser interromput mentre expose els nostres plans... 

— A veure, lleugerets — Diu Jordi — : qui és el pròxim? [gest d'impa- 
ciència. Jordi està patint un truculent divorci]. Demà és dissabte i este 
cap de setmana em toca a mi arreplegar i cuidar el gos llaurador de la 
meua ex, que... 

— CALLA! Este és l'especímen. Es tracta de Mariana Culpriet del Co- 
pró. Una astuta simuladora de la qual es diu que és incapaç de treballar 
en el seu ofici de netejadora de peix per trastorns cerebrals. Cobra una 
pensió de quatre-cents catalinos mensuals. Doncs bé, la qüestió és que 

ací la teniu la setmana passada: [diverses filmines mostren a una dona 
d'uns seixanta anys, prima, peltenyida de roig i amb grenyes, cridant, 
arrossegant ferros enormes, utilitzant una pesada maça i reblant a mar- 
tellades diverses peces]. Teniu quelcom a dir en favor seu? 

— Menuda cara [Jaume es posa sobre la caputxa unes ulleres per a veure 
millor]. Què fa? 

— Pareix que munta una espècie de porta de ferro — Explica Joan men- 
tre es vist amb la roba de combat — . Algun encàrrec d'un pagès per a 
les seues vaques, i així complementa el seu robatori mensual a les arques 
de l'Estat. 

— Està fort la tia [Jordi es furga el nas]. Anem allà. Quina cosa empra- 
rem esta vegada?, cable d'acer?, dards enverinats?, insulina? 



Comando secret 

Els nostres herois arriben als ravals d'El Masnou eludint les tanquetes 
de cavalls dels Mossos que vigilen el toc de queda. Es desplacen sigil- 
losos i veloços. Van vestits amb bussos negres amb tiretes, butxaques 
multifuncionals, passamuntanyes i cinturons plens de mosquetons 
d'escalada, ganivets, fletxes i xeringues. Tot de les rebaixes del Decath- 
lon. Després de situar-se amb la guia de carrers, pugen a la terrassa 
d'un bloc de huit pisos. Es despengen fins al cinquè amb unes cordes 
del Factory, i penetren per una finestra obrint-li un forat amb un talla- 
vidres dels xinesos. Amb la llanterna del Lidel divisen una habitació 
plena de papers, bosses, muntons de periòdics... Ajusten els seus visors 
de visió nocturna. 

— On està? — pregunta Jaume — Quanta merda redeu! 

— Esunpisdetrenta-cinc metres — Explicajoan — .Nocaldràbuscarmolt. 
Després de revisar les estades amb cautela, no la troben. 

— No m'ho puc creure. No ha vingut a dormir [Joan encén un quin- 
qué]. Us heu fixat que totes les habitacions es comuniquen? Ha fet una 

obra raríssima. Tot està ple de fotos de platets voladors... I eixe altar 
amb la foto d'un tio amb gorra somrient amb tantes dents... 

— Crec que és l'escultura d'Uluru [Jordi memoritza]. Es eixe tipus de 
l'Incident. . . , què lleig és, nrïnn, Durruti. . . , eixe. 

— Doncs la qüestió és que esta vesprada es va ficar ací l'especímen, i 
mai ix de casa... 

— Qui? Durruti? I això d'ací dalt què és — Pregunta Jaume assenya- 
lant una espècie de llitera que penja del corredor, pegada al sostre. 
De colp la veuen. Ella els està observant des de dalt, just damunt de la 
porta d'entrada. I abans que puguen llançar-li els seus punyals, la dona 
tira d'una palanca. Dos enormes portes de ferro es mouen sobre carrils 
fixats a una biga del sostre, basculen i cauen per davant i per darrere 
d'ells sacsant-los d'allò més. Estan tancats en una cel•la d'acer de menys 
de dos metres quadrats. 



Presoners 

— [Jaume està estupefacte] Redeu! Què ha passat? 
—Calma. CALMA QUE PENSE! Comprova el sostre Jordi. 

— [Donant dificultosos bots]. Es formigó. 

— Les parets són també de formigó — Manifesta Jaume. 

— La qüestió és que estes han de ser les portes que va estar fent... 

— Què fem? — pregunta Jaume. 

— Tu podries volar-ho tot amb una bomba? — Suggerix Jordi — ... 
Clar, que estaríem dins [fa memòria]... Jo he d'arreplegar al gos de la 
meua ex! Es posa com una fera si no complisc l'acord.. . 

— El gos?... Calleu! La qüestió és que no puc pensar si parleu tota l'es- 
tona... 

— Com tornes a dir "la qüestió", Joan, et galtege. . . — amenaça Jordi — 
Em tens fart... 

Instants després els dos estan agafats pels pèls intentant apunyalar- 
se, mentre Jaume crida una vegada i una altra "unitat" i "discipli- 
na". En eixe moment, un finestreta protegida per un vidre blindat 
s'obri. La cara embogida de Mariana els contempla [rialla sinistra]. 



Hàbil interrogatori 

— Ho sabia — Exclama Mariana — . Sabia que els arcturians em vigila- 
ven. Afortunadament porte vint anys preparant-me per a este instant 
[gest de satisfacció]. Identifiqueu-vos immediatament. Qui vos mana! 
Parleu o inunde la cambra de gas. 

— Senyoreta, senyoreta, hi ha un malentès — Balbuceja Jordi — . He 
d'arreplegar al gos demà i és molt important que ens solte. No som 
arcturians, sinó assistents socials que fèiem una inspecció sorpresa per a 
pujar-li els seus emoluments. . . 

— Ja! Per a pujar-me la paga? Eixa sí que és bona! Vestits com a hòmens 
granotes? 

— Es que la Generalitat ens ha canviat els uniformes. . . Des que IC està 
en el Govern... 

— Armats fins a les dents? 

— Ui, no sap vostè com s'han posat els pobres de violents... 

— Entrant per la finestra? Violant el toc de queda? A l'una de la mati- 
nada? 

— [Improvisa immediatament]. Es que era una sorpresa, i com la Ge- 
neralitat ens obliga a fer hores extres per la crisi. . . 

— Arquistes arcturians — sentència Mariana — . El que sospitava. Sou 
arquistes arcturians. Heu vingut a raptar-me a mi, ambaixadora ho- 
noraria de l'anarquisme sirià. Però ho porteu clar. Aneu realitzant els 
vostres rituals religiosos en honor de Dgmunbo, perquè ha arribat la 

76 



vostra hora. Preferiu que augmente la temperatura a mil graus o morir 
premsats? 

— jMare de Déu de Montserrat! Està realment boja! Tinga pietat d'un 
honrat funcionari d'Hisenda! 

— Forces Elèctriques de Catalunya! Il•lumineu esta dement! Només sóc 
un humil Cap de Protocol! Agafa tots els meus diners! 

— Perlasardanadel'Hospitalet!Hed'arreplegarelgos!Tincdonai dos fills! 
— La vostra puta mare [to gelat i irrevocable]. Crec que us incineraré, 
i així m'estalvie de netejar secrecions verdes... Però primer us esclafaré 
un poc, fastigosos arquistes... 

— [Tots al mateix temps] No em mates!, pietat!, el gos!, ai mamà! 
[Rialla fúnebre] 



Intervenció providencial 

Just quan les dos parets els tenien comprimits a punt de rebentar, s'en- 
cén una llum blava. Marianna deixa de donar-li voltes a la maneta que 
mou els barandats d'acer i tira a un costat la bombona de butà. 

— Merda! Ro Da Ballo ha arribat. Ara aclarirem açò amb el Primer Artiller. 
A través de l'espiera, els tres funcionaris veuen com es materialitza un 
pollastre d'uns dos metres d'altura que quasi arriba al sostre. Mariana, 
movent molt els braços, li dóna explicacions. El pollastre voleteja, caga, 
s'acosta, mira, revisa un quadern d'escriptura i declara escatainant. 

— No. No són espies arcturians. No estan al catàleg. 

—No? 

— No. Comprova-ho si vols. 

Mariana torna amb el ganivet ceballaire. Ho fica diverses vegades per la 
reixeta de ventilació i ho trau ple de sang mentre l'Inspector d'Hisenda 
assegura que li ha donat en un ull. 

— Fotre, no és secreció verda — Comenta Mariana contemplant el ga- 
nivet. 

— Ja t'ho deia. 

— Llavors quins collons són estos tios? [s'embolica un cigarret marca 11- 
S, ho encén amb el d'esca, llança una densa glopada] . . . A veure vosaltres, 
ara mateix em dieu que fèieu en ma casa a deshora vestits de japonesos. 
I ullet de dir mentides perquè Ro Da Ballo és una linx a enxampar-les. 
Amb veu entretallada per l'angoixa (feu-se càrrec del paperot), els ser- 
vidors de l'Estat compten fil per randa quines són les seues activitats, el 
nombre d'assassinats comesos, etc. Segons pareix cobren més producti- 
vitat a menor nombre de pensionistes circulant. Programa d'incentius 
de la Generalitat. Mariana declara solemne: 

— I jo era la boja?, vosaltres sí que sou uns vertaders sonats [gest d'indife- 
rència seguit de rialla satànica] . . . Per mi, que Ro Da Ballo us desintegre. 
No obstant això, el Primer Artiller és un pollastre femella humanitari. 
Afirma que la culpa és de la Societat, i convenç Mariana perquè els 
perdone la vida abans que muiguen esclafats. Mariana els trau com- 
pletament fets pols, els estén al sòl, cura les seues ferides... Llàstima 
que Mariana confonga el bastó curatiu Panacea Pangalàctica amb 
el Tornavís Cremasesos del Primer Artiller i els fique sense voler un 
munto de descàrregues capaces de descerebrar a una balena. Es el 
problema dels aparells nous vinguts d'altres planetes, que no se sap 
moltes vegades com usar-los per més que lliges el llibre d'instruccions. 

Al següent dia, els més que trastornats conspiradors renuncien a 
la plaça en propietat com a funcionaris, dissolen el Grup Trini- 
tat i partixen amb el gos de la divorciada a exercir el pasturatge de 
cabres salvatges a les costes del Garraf. L'últim acte com a Inspec- 
tor Mèdic de Joan (que adopta la personalitat de la Mona Xita), és 
el d'establir la incapacitat absoluta de Mariana per a qualsevol ti- 
pus de treball, passant la seua paga al 100% de la base reguladora. 
Per les pinedes del Garraf, mentre Jordi i Jaume realitzen el despusa- 
ment del gos, ressona el crit d'alerta d'un primat tort que tira pinyes 
al sòl. 



Fernando Ventura Calderón. 
Traducció de Rosa Navarro Martínez 

